Azərbaycan Ordusu dövlətin dayağı, xalqın güvənc yeri və qürur mənbəyidir - Xəbərlər - XIZI RAYON Icra Hakimiyyəti\nAzərbaycan-Ermənistan sərhəd xəttinin Tovuz rayonundan keçən hissəsində Ermənistanın işğalçı ordusunun törətdiyi təxribata artıq layiqincə cavab verilib. Düşmən tərəf bütün istiqamətlərdə şanlı ordumuzun, silahlı qüvvələrimizin müqaviməti sayəsində böyük sayda itki verərək geri çəkilməyə məcbur edilmişdir. Azərbaycan ordusunun yüksək səviyyədə komplektləşdirilməsi, komanda-idarəetmə mərkəzinin olması bütün istiqamətlərdən düşmən cəhdlərinin qarşısı qətiyyətlə almışdır.\nBütün dünya ictimaiyyətinə, eyni zamanda da yalançı demokratiya instutlarına, onların ölkəmizin daxilində və xaricində fəaliyyət göstərən əlaltılarına bir daha məlum oldu ki, Azərbaycan xalqı, hakimiyyəti, şanlı ordusu və dünya azərbaycanlıları vahid bir məfhumdur. Onu heç bir düşmən qüvvə ayıra, bölə və parçalaya bilməz.\nErmənistan xüsusi ilə 2016-cı ildən bu günə qədər bir çox sferada ciddi zərbələr almaqdadır. Aprel döyüşləri, daha sonra Günnüt əməliyyatı və bu günlərdə Tovuzda cənab Prezidentin ifadəsi ilə desək, ermənilərin başlarına çox ağır zərbələr endirdik. Biz sadə ermənilərə sübut edə bildik ki, ordularının yenilməzliyi ilə bağlı hakimiyyətin onlara danışdığı əfsanələr və miflər əslində elə ermənilərin tarixi qədər saxtadır.\nErmənistan hakimiyyəti həm cəbhədə atəşkəs rejimini pozaraq təxribat yaradacaq qədər riyakar, həm də dünya ictimaiyyətinə bu döyüşlərin dayandırılması üçün “ağız açacaq və yalvaracaq” qədər qorxaqdırlar.\nDöyüş əməliyyatlarının başladığı ilk günlərdə xalqımızın paytaxt küçələrində ordumuza və Ali Baş Komandana olan dəstəyini yürüş vasitəsi ilə nümayiş etdirməsindən və bu günlərdə dünyanın müxtəlif ölkələrində olan həmvətənlərimiz tərəfindən keçirilən aksiyalardan məlum olur ki, Azərbaycan xalqı öz legitim hakimiyyətini dəstəkləyir və Qarabağ Azərbaycan üçün adi siyasi predmet, siyasi avantüra vasitəsi deyil. Qarabağ mənliyimiz, birliyimiz və hissiyyatımızdır.\nSon şəhid ailələri ilə görüşdə cənab Prezident açıq ifadə etdi ki, bizim heç vaxt bu qədər çox beynəlxalq dəstəyimiz olmamışdır. Tovuz istiqamətində başlayan hərbi əməliyyat zamanı dünyanın bir çox ölkələri başda Azərbaycanın dostu və qardaşı olan, Ulu Öndər Heydər Əliyevin öz ifadəsi ilə desək bir millət, iki dövlət olan Türkiyə Cümhuriyyəti olmaqla bütün dost və müttəfiqlərimiz ölkəmizin haqlı mövqeyini dəstəklədilər. Bu da Azərbaycan diplomatiyasının uğurudur.\nAzərbaycan heç vaxt öz ərazisində ikinci bir erməni dövlətinin yaradılması ilə razılaşmayacaq və öz ərazilərinin işğalçılar tərəfindən işğal faktı ilə barışmayacaqdır. Bu istiqamətdə görülən və tərəqqisi göz qabağında olan başqa bir məqam dünyada mövcud olan azərbaycanlıların eyni bir mərkəzdə, milli maraqlar naminə birləşməsi və idarə olunması məsələsidir.\nAzərbaycanın kifayət qədər güclü və peşəkar ordusu var və ölkəmizin düşmən qüvvələrinin hərbi təxribatlarının qarşısını almağa, eləcə də beynəlxalq tanınmış sərhədlərimiz çərçivəsində ölkəmizin ərazi bütövlüyünü bərpa etməyə heç bir kənar qüvvəyə ehtiyacı yoxdur.


4 il Azərbaycanda yaşamış Gevorkyanlar ailəsinə cinayət işi açıldı » Media Xəbərləri | Dogru Xəbərin Tək Ünvanı\nMedia Xəbərləri » Dünya xəbərləri » 4 il Azərbaycanda yaşamış Gevorkyanlar ailəsinə cinayət işi açıldı\n4 il Azərbaycanda yaşamış Gevorkyanlar ailəsinə cinayət işi açıldı\n10-03-2015, 00:32 Yazar: Aygün Baxılıb: 439 Çap et\nErmənistanın Milli Təhlükəsizlik Xidməti 4 il əvvəl Azərbaycana qaçan və ötən ilin dekabrında geri qaytarılan Gevorkyanlar ailəsinə qarşı cinayət işi qaldırıb.\nƏr-arvad Yegişe və Ruzanna Gevorkyanlar dövlət sərhədini qanunsuz keçməkdə ittiham olunur.\nGevorkyanlar ailəsi 2010-cu ilin yanvarında Naxçıvan istiqamətindən Ermənistan-Azərbaycan sərhədini keçib və Azərbaycandan sığınacaq istəyib. Ermənistanda təqib olunduqlarını və sıxışdırıldıqlarını, yaşamaq imkanından məhrum olduqlarını bildirən ailə 4 il Azərbaycanda saxlanılıb. Üçüncü ölkəyə getmək istəsələr də onları qəbul etməyə hazır olan ölkə tapılmayıb.\nAilə başçısı Ermənistanda müxtəlif cinayətlərə görə 7 dəfə məhkum olunub və Azərbaycana qaçarkən ağır cinayətdə şübhəli bilinirdi.\nErməni mənbələri bildirir ki, indi Gevorkyanlara qarşı qaldırılmış cinayət işinə əsasən onları ən çoxu 3 il həbs gözləyir. Ailə bu ittihamla bağlı şərh verməyib.\nXatırladaq ki, Ermənistana qaytarılandan sonra Yegişe Gevorkyanı kameraların qarşısına çıxarıblar. Erməni residivist Azərbaycanda saxlanılarkən “qəddar rəftara məruz qaldıqlarını”, “hər gün siçovullar gəmirən toyuq əti yeməli olduqlarını” demişdi.\nLakin Ermənistanda həkimlərin apardığı müayinə zamanı məlum olmuşdu ki, 4 il Azərbaycanda “qəddar rəftar”la üzləşən ailənin üzvlərinin səhhətində heç bir problem yoxdur.\n19:51 Türkiyə - Ermənistan sərhədində gərginlik Rusiya sərhədçiləri daha bir nəfəri tutublar Türkiyə-Ermənistan sərhədində bir nəfər saxlanılıb. Rusiya sərhədçiləri Türkiyədən Ermənistana keçmək isətəyən bir nəfəri tutublar. Xəbəri Eusiyanın Ermənistanda fəaliyyət göstərən Federal Təhlükəsizlik Xidməti təsdiqləyib. FTX-nin açıqlamasında\n18:23 Ermənistanda mitinq- Fotolar+Video Ermənistanın paytaxtı İrəvanda mitinq keçirilib. Mediaxeberleri.az anspress-ə istinadən xəbər verir ki, Erməni Milli Konqresinin tərəfdarlarının qatıldığı aksiya bu gün saat 15:10-da paytaxtın mərkəzi Azadlıq meydanında başlayıb. Mitinq Ermənistan iqtidarı ilə müxalifətinin qarşı-qarşıya\n23:23 Bakı İrəvavanı yerində oturtdu (VİDEO) Nalbandyanın sərsəm bəyənatına, Azərbaycan XİN cavab verdi Ermənistan xarici işlər naziri Eduard Nalbaldyan ötən gün Kəlbəcərdə qurama məhkəmələri keçirilən girovlar Şahbaz Quliyev və Dilqəm Əsgərovu geri qaytarmayacıqları barədə açıqlama yayıb. Nalbaldyan deyib ki, iki girovun heç birini


Tahir Kərimov Salyandakı villasını neçiyə satır? “Total”-ın zavodunda partlayış “Bəşər Əsəd ölsə böhran düzələr”- AB Xorvatiya prezidentinin şərəfinə rəsmi ziyafət v Ana və oğlu qəzada öldü Washington Post: ABŞ-ın yeni prezidentinin adı m Ermənistan Rusiya-Türkiyə münasibətlərindən nara Qadınlara siqaret satışı qadağan olundu “Qəzzanı tamamən yox edəcəyik” ̵ Maltadakı təyyarə qəzasında ölənlər agent çıxdı Ziya Məmmədov erası tam bitdi – Avtovağzal Qaradağda Gül bayramı qeyd olunur – Fotolar\n07 May 2015 / 19:04 / Baxış sayı: 75 Müstəqil Azərbaycan dövlətinin memarı və qurucusu ulu öndər Heydər Əliyevin doğum günü şərəfinə Qaradağ rayonunda Gül bayramının keçirilməsi artıq ənənəyə çevrilib\nKeçirilən tədbirdə Qaradağ Rayon İcra Hakimiyyəti başçısı cənab Süleyman Mikayılov, Milli Məclisin üzvü Ağalar Vəliyev, Şura üzvləri digər qonaqlar və rayon ictimaiyyəti iştirak edirdilər.\nGül bayramı Ümummilli Liderimiz Heydər Əliyevin doğum gününə həsr olunduğundan əl işlərinin mövzu və kompozisiyasında ulu öndərə olan sonsuz məhəbbət və ehtiram hissi təşkil edirdi. Al-əlvan, müxtəlif bəzək elementlərinin əks olunduğu paltarlar geyinmiş balaca körpələr da bayram şənliyinə əlavə yaraşıq gətirirdi. Bayram tədbirində Bakı 2015 Birinci Avropa Oyunları ilə əlaqədar təbii güllər və çiçəklərdən hazırlanmış müxtəlif növ idman növlərini simvolizə etdirən kompozisiyalar nümayiş etdirildi.\nTədbir günün sonunda respublikamızın tanınmış incəsənət xadimlərinin iştirakı ilə konsert proqramıyla davam edərək atəşfəşanlıqla yekunlaşacaq.


Qusar Suvarma Sistemləri İdarəsi 2021-ci ildə cari təmir işləri-kanalların lildən təmizlənməsi, çay məcralarının tənzimlənməsi və daş- beton bəndin təmiri, əsaslı təmir işləri- daş- beton bəndin təmiri işlərinin satın alınması məqsədilə AÇIQ TENDER ELAN EDİR - XALQQAZETI.COM\nTender iştirakçılarına təklif olunur ki, öz tender təkliflərini dovlət satınalmalarının vahid internet portalı vasitəsilə elektron formada təqdim etsinlər. Tender təkliflərinin qiymətləndirilməsində aşağıdakı meyarlara üstünlük veriləcəkdir:\nMaraqlananlar (əsas şərtlər toplusu Azərbaycan dilində hazırlanmışdır) tenderdə iştiraka görə elektron müraciət etdikdən və aşağıda qeyd olunan hesaba 100 ( bir yüz) manat məbləğdə vəsait ödədikdən sonra əsas şərtlər toplusunu dövlət satınalmalarının vahid internet portalı vasitəsilə elektron qaydada ala bilərlər. Ödənilmiş iştirak haqqı heç bir halda geri qaytarılmır.\n– malgöndərən (podratçı) haqqında tələb olunan sənədlər. Bu sənədlərə aşağıdakılar daxildir):\n– son bir il ərzində (fəaliyyətinin dayandırıldığı müddət nəzərə alınmadan) vergi ödəyicisinin Azərbaycan Respublikasının Vergi Məcəlləsilə müəyyənləşdirilmiş vəzifələrinin yerinə yetirilməməsi hallarının mövcud olmaması barədə arayış;\nMalgöndərənlər (podratçılar) 1 və 4-cü bəndlərdə qeyd olunan sənədləri 1 iyun 2021-ci il saat 10.00-a kimi tender komissiyasına dövlət satınalmalarının vahid internet portalı vasitəsilə elektron formada təqdim etməlidirlər.\nMalgöndərənlər (podratçılar) öz tender təkliflərini 9 iyun 2021-ci il saat 10.00-a qədər elektron portal vasitəsilə təqdim etməlidirlər.\nGöstərilən vaxtdan gec təqdim edilən təkliflər dövlət satınalmalarının vahid internet portalı vasitəsilə qəbul olunmayacaqdır.\nTender təklifi zərfləri 10 iyun 2021-ci il saat 10.00-da elektron portal vasitəsilə açılacaqdır.\n5 May 2021 05:27 - REKLAM VƏ ELAN


Tarix 06.09.17, 12:00\nAzərbaycanda bu şəxsləri demək olar ki, hamı tanıyır. Onlar mədəniyyətin, incəsənətin müxtəlif sahələrində çalışıblar. Yaratdıqları rollar, filmlər, şeirlər, əsərlərlə xalqın sevgisini qazanıblar. Hazırda isə xarici ölkələrdə yaşayır, fəaliyyət göstərirlər. Qaynarinfo.az-a istinadən onların bir hissəsinin adlarını təqdim edirik.


14:57 5 Fevral 2017\nABŞ-da yaşayan dünya şöhrətli azərbaycanli alim, professor Lütfi Ə.Zadənin 96 yaşı tamam olub. Bu goğum günündə də yaxınları onu tək qoymayıblar.\nMilli.Az bildirir ki, AzTU-nun texnika elmləri doktoru, Lütfi Ə.Zadə adına Beynəlxalq Elmlər Akademiyasının vitse-prezidenti Şahnaz N.Şahbazovanın oxu.az-a verdiyi məlumata görə, professorun doğum gününü onun evində qeyd ediblər.\n"Mən ona möhkəm cansağlığı, uzun omür və aktiv elmi fəaliyyət arzulayıram. O, bir dəfə mənə müsahibəsində demişdi: "Allah mənə o qədər ömür versin ki, mən bütün ideyalarımı, yeniliklərimi və elmi fikirlərimi həyata keçirə bilim". Mən onun arzusuna qoşuluram. Onu da deyim ki, mən indi Zadənin yanında, Amerikadayam. O indi də elmi fəaliyyətdə aktivdir, yenə elmi məqalələr, qrantlar üzərində işləyir. Bir daha onu ad günü münasibətilə təbrik edir, ona elmi yeniliklərini, elmi istiqamətlərini həyata keçitmək üçün cansağlığı və uzun ömür arzulayıram".\nŞahnaz N.Şahbazova qeyd edib ki, bu günlərdə - 1 fevral 2017-ci ildə BİSC qrupun elmi seminarında professor L.Zadə iştirak edib və o, digər nisbətən cavan alimlərdən də çox aktiv olub. 2 saatlıq seminarda professor Zadə çıxış da edib.\nXəbərin orijinal ünvanı: http://news.milli.az/society/514484.html\nLütfi Zadə Allah mənə ömür versin FOTO


08:29 27.11.2020 (Yenilənib 01:14 27.11.2020)\nBAKI, 27 noyabr — Sputnik. Qarabağ yeni turizm destinasiyası kimi dünyaya təqdim olunacaq. Sputnik Azərbaycan-ın məlumatına görə, bu barədə Dövlət Turizm Agentliyinin sədri Fuad Nağıyev noyabrın 26-da İslam Əməkdaşlığı Təşkilatının (İƏT) İqtisadi və Ticarət Əməkdaşlığı Daimi Komitəsinin (COMCEC) 36-cı sessiyasında çıxış edərkən bəyan edib.\nFuad Nağıyev işğaldan azad edilmiş torpaqların turizm potensialının yüksək qiymətləndirildiyini, burada mövcud olan imkanların həm daxili, həm də beynəlxalq turizmin inkişafı üçün önəm kəsb etdiyini vurğulayıb. O, işğal dövründə turizm əhəmiyyətli məkanların böyük bir hissəsinin məhv edildiyini, tarixi məscidlər, türbələr və bu kimi digər qədim dini abidələrin erməni vandalizmi nəticəsində viran edilərək, xarabalığa çevrildiyini bildirib. Fuad Nağıyev, həmçinin işğal edilmiş torpaqlarda 67 məsciddən 63-nün dağıdılması, məscidlərin tövlə kimi istifadə edilməsi faktları haqqında danışıb və bütün iştirakçıları bu vandalizmi və barbarizmi qınamağa çağırıb.\nEyni zamanda Fuad Nağıyev Ali Baş Komandan cənab Prezident İlham Əliyevin rəhbərliyi ilə qazanılan qələbə haqqında danışaraq, Azərbaycanı torpaqlarının azad edilməsi uğrunda apardığı haqq savaşında daim dəstəkləyən təşkilatın bütün üzvlərinə öz təşəkkürünü çatdırıb. O bildirib ki, Azərbaycan hökuməti tərəfindən işğaldan azad edilmiş ərazilərdə quruculuq işləri aparılacaq. Fuad Nağıyev, həmçinin azad edilmiş torpaqlarda dayanıqlı turizmin inkişaf etdirilməsi və dağıdılmış İslam irsinin bərpası istiqamətində COMCEC-lə əməkdaşlıq çərçivəsində proqramların həyata keçirilməsinin məqsədəuyğun olacağını əlavə edib. Fuad Nağıyev çıxışında son illərdə Azərbaycanda turizmin inkişafına dövlət səviyyəsində xüsusi diqqət yetirilməsi, pandemiyanın sənayeyə təsirlərini minimuma endirmək üçün hökumət tərəfindən təqdim olunan iqtisadi və sosial dəstək paketi haqqında iştirakçılara məlumat verib.\nAgentlik sədri iyun ayında Qəbələ şəhərində "Turizmin inkişafında yerli icmaların rolu" mövzusunda keçirilməli olan, ancaq pandemiya səbəbindən təxirə salınan İslam Ölkələrinin Turizm Nazirlərinin Konfransının 11-ci sessiyasına 2021-ci ildə Bakının ev sahibliyi etməsi üçün müraciət olunacağını bildirib.\nQeyd edək ki, Azərbaycan 1992-ci ildən İslam Əməkdaşlığı Təşkilatının üzvüdür. 1984-cü ildən bəri hər il Türkiyə Respublikasının sədrliyi ilə İstanbulda təşkil olunan İƏT-in İqtisadi və Ticarət Əməkdaşlığı Daimi Komitəsinin sessiyasında bu il 35 ölkənin nümayəndə heyəti video-konfrans formatında iştirak edib.\nİslam Əməkdaşlıq Təşkilatı, İƏT baş katibi, İƏT, Dövlət Turizm Agentliyi, turizm, Qarabağ


Kitаbın аdı:.........................Səndən payım Tərcümə edən:.............Zəhra Hüseynzadə Müəllif:..................... Behnaz Zərrabizadə\nAzərbaycanlı şəhid Hacı Səttar İbrahiminin həyat yoldaşı Qədəmxeyir Məhəmmədinin xatirələri\nQələmə alan:....Behnaz Zərrabizadə\nTərcümə edən:...Zəhra Hüseynzadə\nKitаbın аdı:.........................Səndən payım\nTərcümə edən:.............Zəhra Hüseynzadə\nMüəllif:..................... Behnaz Zərrabizadə\nТипография «Махаон», 2017\nBirinci fəsil 11\nİkinci fəsil 16\nÜçüncü fəsil 18\nDördüncü fəsil 27\nBeşinci fəsil 34\nAltıncı fəsil 39\nYeddinci fəsil 43\nSəkkizinci fəsil 48\nDoqquzuncu fəsil 62\nOnuncu fəsil 72\nOn birinci fəsil 80\nOn ikinci fəsil 93\nOn dördüncü fəsil 105\nOn beşinci fəsil 126\nOn altıncı fəsil 150\nOn yeddinci fəsil 177\nOn səkkizinci fəsil 191\nOn doqquzuncu fəsil 199\nŞəhid Hacı Səttar İbrahiminin, nəcabətli və dözümlü həyat yoldaşı Qədəmxeyir Məhəmmədinin müqəddəs ruhlarına və onların dəyərli övladlarına təqdim olunur!\nAllah bu dözümlü və imanlı xanıma rəhmət eləsin! Allah o mücahid, ixlaslı və fədakar gəncə də rəhmət eləsin ki, sevimli yoldaşının çəkdiyi əzablar onu çətin cihadından döndərə bilmədi.\nBu iki böyük insanın övladlarının çəkdikləri əziyyətləri də dəyərləndirmək lazımdır.\nSeyid Əli Xamenei, 2012\nAğa Teymur bir tabutu önümə qoyub dedi: “Səməddir”.\nHamı tabutun dövrəsinə yığışdı. Səmədin baş tərəfində mənə və uşaqlara yer qalmadı. Ayaq tərəfində oturub sakitcə ağladım və dedim: “Mənim səndən payım həmişə bu qədər olub; sonuncu adam, sonuncu baxış”.\n...Həmişə xalqın idi. Onu aparırdılar; qüsülsüz-kəfənsiz. Dedim ki, uşaqlarımı gətirin. Onlar məndən atalarını istəyəcəklər. Qoyun görsünlər ki, ataları getdi və daha qayıtmayacaq!\nDedim ki, bu qadının həyatını yazacağam. Artıq qərara gəlmişdim. Zəng vurdum. Dəstəyi özün götürdün. Yaşlı bir qadınla danışacağımı gözləyirdim. Lakin səsin çox gənc idi. Düşündüm ki, yəqin qızındır. Dedim: “Mən Hacı Səttarın xanımı ilə danışmaq istəyirəm”. Gülüb dedin: “Mənəm”.\nHaqqında eşitmişdim. Hacı Səttarın şəhadətindən sonra əzab-əziyyətlə beş uşaq böyütmüsən.\nDedim özüdür ki var; mən bu qadının həyatını yazacağam. Hər şey düzəldi. Dedin ki, mən söhbətcil adam deyiləm. Lakin ilk görüşün vaxtını təyin etdin: 21 aprel 2009-cu il.\nAlça mövsümü idi. Evinə gəlib qarşında oturur, səsyazan cihazı işə salırdım, sən də xatirələrindən, ata-anandan, gözəl kəndinizdən, uşaqlığından danışırdın. Nəhayət, mövzu Hacı Səttara və müharibəyə çatdı. Bunlar bir-birinə bağlı mövzular idi. Müharibənin ağır yükü kiçik evinə, sənin - Qədəmxeyir Məhəmmədinin arıq çiyinləri üzərinə düşmüşdü. Və bunu heç kəs anlamadı...\nSən danışır, mən dinləyirdim; güləndə gülür, ağlayanda ağlayırdım. Ramazan ayında müsahibə bitdi. Sevinirdin ki, oruclarını tutacaqsan. Axırda dedin: “Bir şey danışmaq istəmirdim, amma deyəsən, hər şeyi danışdım”. Mən səndən də çox sevinirdim. Müsahibələri köçürməyə getdim.\nDanışdıq ki, xatirələri yazıb hazırlayandan sonra sənə verim, yaddan çıxanları əlavə edək. Lakin onda hər şey qarışdı.\nEşidən kimi yanına gəldim. Lakin bu dəfə kağızla yox, bir neçə kompot və meyvə şirəsi ilə. 30 dekabr 2009-cu il idi. Gördüm ki, çarpayıya uzanmısan. Gözlərin açıq idi, mənə baxırdın, amma tanımırdın. Şok içində idim. Dedim: “Qurban olum, Qədəmxeyir, mənəm, Zərrabizadə. Yadındadır, alça mövsümü idi, sən danışırdın, mən də alça yeyirdim? Alçanın turşluğunu bəhanə edib gözlərimi yumurdum ki, göz yaşlarımı görməyəsən. Axı qəm-kədərlərini təzələməyə gəlməmişdim!”\nDeyirdin: “Sevinirəm ki, bu qədər ildən sonra bir qadın gəlib qarşımda oturub və bütün bu illərin tənhalığını danışmağımı istəyir; heç kimə demədiyim tənhalıq hekayəsini”. Deyirdin: “Sizinlə Hacı haqda danışanda yadıma düşür ki, ona necə də darıxmışam. Onunla səkkiz il yaşadım, amma üzünü doyunca görmədim. Digər ailələr kimi bir-birimizin yanında deyildik. Aşiq idik, amma həmişə uzaqda. İnanın ki, bu səkkiz ildə bir neçə ay ardıcıl olaraq bir-birimizin yanında olmamışıq. Hacı mənim həyat yoldaşım idi, amma təkcə mənim deyildi. Uşaqlarım həmişə onu istəyirdilər; həm həyatda olanda, həm də şəhadətindən sonra. Deyirdilər ki, ana, hamının atası məktəbə gəlib uşağını aparır, bəs bizim atamız niyə yoxdur? Deyirdim ananız ki var. Beş uşağı arxama salıb Xədicəni məktəbə aparırdıq. Məsumə günortadan sonra oxuyurdu. Günorta olanda beşimiz Xədicənin ardınca gedib məktəbdən gətirir və altımız Məsuməni məktəbə aparırdıq. Axşamüstü bu vəziyyət yenə də təkrar olunurdu. Və hər gün beləcə...”\nQarda evin damını və həyəti necə təmizlədiyini danışanda ağlayırdım.\nEy gözəl dostum! Uşaqlarını böyütdün, yeganə oğlunu evləndirdin, qızları bəxt evinə köçürdün. Sonuncudan nigaran idin.\nQalx, hekayən hələ bitməyib. Səsyazanı işə salmışam. Nə üçün danışmırsan? Niyə belə lal-dinməz mənə baxırsan?\nQızların ağlayırlar. Onlar deyirlər: “Biz yenicə öyrəndik ki, anamız son bir neçə ildə xəstə olub və narahat olmayaq deyə bizə heç nə deməyib. Deyirdi ki, siz indi rahat nəfəs alıb digərləri kimi yaşayırsız, mənim xəstəliyimə görə rahatlığınızın pozulmasını istəmirəm”. Bacın deyir: “Bu lənətə gəlmiş xəstəlik...”\nYox-yox, Qədəmxeyirdən başqa heç kimin danışmasını istəmirəm. Qədəm can, belə olmaz, sən həyat hekayəni tamamlamalısan. Hacı haqqında hər şeyi danışdın, növbə öz dözümlülüyünə, cəsarətinə, hövsələnə və fədakarlıqlarına çatanda xəstələnib sükut edirsən. Nə üçün məni tanımırsan?! Qalx, bu hekayə deyilməlidir. Qalx, səsyazanı işə salmışam, qarşında oturmuşam... Mənə belə lal-dinməz baxma!\nAd: Qədəmxeyir Məhəmmədi Kənan\nTəvəllüd: 07.05.1962, Həmədan şəhəri, Qayış kəndi\nAd: Hacı Səttar İbrahimi, Hüseyn köməkçiləri (Ənsarül-Hüseyn) diviziyasının 155-ci batalyonunun komandiri\nTəvəllüd: 02.11.1956, Həmədan şəhəri, Qayış kəndi\nŞəhadət: 03.03.1987, Şələmçə, Kərbəla-5 əməliyyatı


Dəriyə ziyanlı 7 ərzaq » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nDəriyə ziyanlı 7 ərzaq\nMüəllif: ★Love Pearl★\nGündəlik qida rasinonumuza daxil etdiyimiz ərzaqlar sağlamlığımıza təsir etməklə yanaşı həm də dəriyə öz mənfi və ya müsbət təsirini göstərir. Odur ki, təravətli və gözəl dəri üçün hansı ərzaqların faydalı və ziyanlı olmasını öyrənməkdə fayda var. Bu yazımızda dəriyə ziyanlı olan ərzaqlar haqqında oxucuları məlumatlandıracağıq.\nKonfet- onun tərkibində olan şəkər və saxta dadlandırıcılar, rengli maaddeler dərini yumşaq və elastikliyini saxlamağa xidmət edən proteinləri – elastin və kollagen maddələrini parçalayır. Çay içərkən onu tərkibində qlükoza əvəzinə daha faydalı maddə- fruktoza olan xurma və bu kimi quru meyvələrlə əvəz etmək olar.\nÇips- Çipslər dəri üçün həddindən artıq ziyanlıdır: belə ki dərinin vaxtından əvvəl yaşlanmasına, dəridə sızanaq və civzələrin yaranmasına səbəb olur. Bu qəlyanaltı yuxarıda adı çəkilən dərinin gözəlliyi üçün mühüm rol oynayan kollagen maddəsini də parçalayır və funksiyasını zəiflədir. Buna görə də bu qəlyanaltıları daha sağlam olan ərzaqlarla, meyvələrlə, quru meyvə və çərəzlə əvəz etməyə çalışın.\nLimonad və meyvə şirələri- Söhbət marketlərdə satılan qatqılı meyvə şirələrindən gedir. Həmin şirələrin əksəriyyəti heç də təbii deyil və tərkibindəki süni şirinləşdirici maddələr, dadlandırıcılar, soda mövcuddur ki, bu maddələr dəridə sızanaq və civzələrin yaranmasına səbəb olur. Ona görə də evdə özünüz meyvələrdən hzırlanmış və şəkər əlavə edilməmiş təbii şirələr çəkməyə üstünlük verin.\nMarqarin- Bu yağın tərkibində olan modifikasiya olunmuş yağlar (buna trans piylər də deyilir) nəmlənmə prosesini ləngidərək dərini qurudur və qırışların əmələ gəlməsinə səbəb olur. Yeməkləri hazırlayarkən bədənimiz üçün sağlam olan zeytun yağından istifadə etməyə çalışın.\nDuz- Bəzi insanlar həddindən çox duzlu yeməkləri sevir. Lakin, normadan artıq duz tərkibindəki sodium səbəbindən dəridə civzələrin əmələ gəlməsi ilə yanaşı, gözaltı qaralmalara səbəb olur. Bundan əlavə bəədnimizdə gedən dehidrasiya prosesini (bədənin su ilə təmin olunması) ləngidir ki bu da dərini qurudur, nəmlənməsinə mane olur. Yeməklərinizdə maksimum qədər az miqdarda duz istifadə etməyə çalışın. Yeməklərdə duzdan minimum istifadə edərək digər faydalı adviyyatlarla fərqli və ləzzətli etmək olar.\nSüd- Südün, xüsusilə də tam yağlı südün tərkibində olan hormonlar dəri hüceyrələrində məsamələrin tıxanmasına səbəb olur. Dərimizin üzəri sebum yağı adlanan maddə ilə örtülüdür. Bu yağın normadan artıq olması dəridə civzələrin yaranmasına səbəb olur. Həddindən çox süd içmək isə sebum yağını artırdığı üçün dəri üçün ziyanlıdır. Buna görə də daha çox azyağlı süddən istifadə etməyə çalışın.\nKofein– Həddindən artıq kofeinin (gündə 2-3 fincan və daha atıq kofein tərkibli içkilər və yeməklər) tərkibində olan kortizol maddəsi (həmçinin stres hormonu adlanır) dərinin yaşlanma prosesini sürətləndirir, dərini nazikləşdirir. Nazik dəri zəif və gücsüz olduğu üçün sızanaq və civzələrin daha sürətlə yaranmasına səbəb olur.\nÜzdə sızanaq yaradan qidalar\nDərinizi soyuqdan qoruyun!\nDərinin qocalma səbəbləri\nDərinizin sağlam, təravətli olması üçün\nİki fincandan artıq qəhvə içməyin\n4 sentyabr 2015 12:08\nməsləhətə görə təşəkkürlər\n13 avqust 2015 19:05\n10 avqust 2015 19:33\n10 avqust 2015 14:02\n8 avqust 2015 19:47\n8 avqust 2015 15:50\ncoox saolun ))\n8 avqust 2015 14:53\n8 avqust 2015 12:10\nEli Türkoğlu - Yokluğunun Ertesi /// 2018\n"Toyota" 2 milyondan çox avtomobili geri çağırdı\nSmartfon məktubları cavablandıracaq\nOkaber - Ov zamanı | 2018\n"Apple" "iPhone" batareyasının ömrünü uzatmaq üçün ...


Bugünkü təhsilimiz gənclərimizin karyera qurmaq tələbləri ilə adekvat deyil\nBugünkü təhsilimiz gənclərimizin karyera qurmaq tələbləri ilə adekvat deyil\nMəzun buraxılışlarının, sınaq imtahanları iştirakçılarının, ali məktəblərin bakalavr və magistratura pillələrinə sənəd verənlərin, dövlət qulluğunun test imtahanlarına cəlb olunanların sayında enmə tendesiyasının səbəblərini araşdıran olubmu? İş o yerə çatıb ki, xüsusilə son vaxtlar sınaq, qəbul magistratura, rezidentura, dövlət qulluğu da bir yana, hətta rəhbər vəzifələrə qəbulla bağlı imtahanlarda da çox az namizədin iştirak etdiyindən gileylənməyə başlamışıq.\nƏsas qanunumuz olan Konstitusiyamıza hər bir vətəndaşın təhsil almaq hüququnun olması və dövlətin pulsuz icbari ümumi orta təhsil almaq hüququnu təmin etməsi barədə ayrıca maddə salmışıq, ali təhsilin hamı üçün əlçatan olması üçün məzunlara əlvə şans imkanı yaratmışıq, universitetlərin nəzdində hazırlıq kurslarının yaradılmasını nəzərdə tutmuşuq, ali məktəblərə qəbul olmaq istəyən əvvəlki illərin məzunlarına da cari ilin məzunları kimi iki mərhələli imtahanda iştirakını planlaşdırırıq, bakalavrlar kimi magistrləri də hərbi xidmətdən azad etmişik, təhsil müəssisələrinin təhsil-tədqiqat-innovasiya mərkəzlərinə çevrilməsinə dəstək verən və rəqabətqabiliyyətli mütəxəssis hazırlığını təmin edən ali təhsil standartlarının tətbiqi başlıca hədəf kimi müəyyən olunub və son olaraq “Elm günü” də təsis etdik...\nBununla belə, bütün güzəştlərə və stimullşdırıcı tədbirlərə baxmayaraq, ortalıqda olan budur ki, təhsil hələ də gənclərimizin sosial uğurunun əsasına çevrilə bilmir, təhsildə gənclər siyasəti ideyasının reallaşmasına, onların karyera yüksəlişinə lazımı təsir göstərmir, lazımınca rəğbətləndirilmir, arzuolunan hörmət və qiymətlə dəyərləndirilmir. Bu gün gənclər sistemli bilik, bacarıq və vərdişlərə yiyələnməkdən daha çox prestijli diploma yiyələnməyə meyllidirlər. Başqa sözlə desək, təhsil hələ də cəmiyyətdə təhsil prosesinin vəziyyətini və səmərəliliyini göstərən, şəxsiyyətin vətəndaşlıq, peşə və məişət səriştəliliyinin cəmiyyətin tələblərinə uyğunluğunu nümayiş etdirən sosial kateqoriya kimi xarakteriza olunmur.\nHalbuki, “Azərbaycan Respublikasında təhsilin inkişafı üzrə Dövlət Strategiyası”nda nəzərdə tutulduğu kimi sosial-iqtisadi həyatın müasirləşdirilməsində təhsilin rolu təkcə təhsil alanın qazandığı bilik və bacarıqların iqtisadi amilə çevrilməsi ilə məhdudlaşmır. Təhsil prosesində əldə olunan bilik və bacarıqlar, həmçinin etik-əxlaqi norma və dəyərlər hər bir təhsilalanın cəmiyyətin layiqli üzvü olması üçün lazımi şərait yaradır, onu biliyi və etik davranışı sayəsində örnək ola biləcək həmkara, nümunəvi ailə üzvünə və vətəndaşa çevirir.\nƏgər bakalavriat təhsil səviyyəsində ayrı-ayrı ixtisasların təhsil proqramları üzrə geniş profilli ali təhsilli mütəxəssislər hazırlanırsa, bakalavriat təhsili başa çatmış ali təhsildirsə, bakalavriatı bitirən məzunlara bakalavr ali peşə ixtisas dərəcəsi verilirsə, bakalavriat təhsili almış məzunların əmək fəaliyyəti sahəsi elmi tədqiqat və və ali təhsil müəssisələrində elmi-pedaqoji fəaliyyət istisna olmaqla, bütün digər fəaliyyət sahələrini əhatə edirsə, nədən magistratura pilləsini dəbə mindirib, bakalavrlara natamam ali təhsillilər kimi baxırıq, hətta magistratura bitirənlər arasında əlavə hazırlıq kurslarından sertifikat alanlara üstünlük veririk, ali peşə-ixtisas dərəcəsi ilə ali elmi-ixtisas dərəcəsinin fərqinə varmırıq? Məgər, məqsədimiz təkcə alim ordusu yetişdirməkdir, yoxsa bütün iş yerlərimizdə elmi-tədqiqat və elmi-pedaqoji fəaliyyətlə məşğul olmaq tələb olunur?\nTəhsilə dair müvafiq qanun və qaydalar qəbul edirik, sonradan bunların işlək mexanizminin olmamasından gileylənirik. Yəni bu mexanizmləri işlək vəziyyətə gətirmək bu qədərmi çətindir? Qanunlarımızı bir çox halda görüntü yaratmaq vasitəsinə çevirərək, qanunun aliliyinə istinad etməkdən niyə çəkinirik? Təhsil haqqında “Qanun”a “Keyfiyyətsiz təhsilə görə vurulan zərərin ödənilməsi” barədə xüsusi maddə (maddə 42) salındığı halda, təhsil müəssisəsində təhsilin dövlət təhsil standartlarına uyğun təşkil olunmaması nəticəsində təhsilalanların keyfiyyətsiz hazırlığı müəyyən edilərkən, kimi cəzalandırmışıq, hansı müvafiq icra orqanı tərəfindən vurulmuş zərərin ödənilməsi barədə məhkəmə iddiası qaldırmışıq? Nə vaxta qədər məhz "təhsilverən" deyil, "təhsilalan" əsas hədəfimiz olacaq…? Hanı nəticələrə görə cavabdehlik?\nHər yerdə savad və təcrübə tələb olunur. Savad tələbi başa düşüləndir, lakin işə düzələni də başa düşmək lazımdır. Əgər oxuduğu universitet illəri ona lazımı savad verməyibsə, yenidən qeydiyyatdan keçib, ikinci dəfə universitet bitirməlidir? Yaxud, hamı təcrübəli işçi tələb edir. Təcrübə ana bətnində qazanılır? Belə çıxır ki, ya universitetlər tələb olunan səviyyədə təcrübəli mütəxəssislər hazırlamalı, ya da işəgötürənlər, gənclərə iş prosesində təcrübə qazanmalarına şərait yaratmalıdırlar. Bunun üçüncü yolu yoxdur. Bu vaxta qədər yetişən dünya şöhrətli alimlərimiz, digər tanınmış ziyalılarımız təcrübələrini ana bətnində qazanmayıb, məhz həyatın sınaqlarından keçib müəyyən ərsəyə çatıblar.\nBəlkə, birdən-birə dəb xətrinə Qərb təhsilinə sıçrayış etməklə tələskənliyə yol vermişik? Onun prinsip və metodlarını hələ tam mənimsəməmışik, məqsəd və vəzifələrinə düzgün əməl etmirik? Bəlkə mənəviyyatı bir kənara qoyub, maddiyyata olan ifrat maraqlarımız təhsilimizin öz axarı ilə getməsinə, məcrasına yönəlməsinə imkan vermir? Bəlkə, korporativ maraqlarımız təhsil qanunvericiliyimizi üstələyir? Bəlkə elə bunun da günahı, bütün günahları üstünə yıxmağa alışdığımız zəmanədədir?\nMəqalədə : təhsil karyera


Bilər 21, 2018 admin\nFilippin SEC komissarı kripto maraqlı tərəflər üçün xahiş’ qaydaları haqqında Əlaqə\nFilippin bazar tənzimləyici, Qiymətli Kağızlar və Exchange Komissiyası, kripto və blockchain daxil çalışır “maraqlı” yer üçün müvafiq qaydalar hazırlanmasında dövlət orqanları yardım.\nSEC komissarı Ephyro Luis Amatong Digital Ticarət və Mərkəzləşmiş Sənaye Filippin Assosiasiyasının iclasında çıxış edib, dedi:\n"Hökumət kriptovalyutası haqqında qaydaları yaradılması fəal olmaq istəyir. Biz sizin rəy üçün xahiş ilə bütün maraqlı tərəflərin cəlb etmək istəyirəm. biz bir şey başa düşmürəm yalnız, çünki biz bir şey qadağan istəmirəm. Yəni biz kriptovalyutası ticarət haqqında müvafiq qayda ilə gəlmək olar, belə ki, sizin rəy və əməkdaşlıq vacibdir edir. "\nKolorado siyasətçilər tezliklə gizli töhfələr qəbul edə bilər\nKolorado dövlət tezliklə siyasi komitələr kriptovalyutası da töhfələr qəbul üçün imkan ola bilər.\nDövlət Colorado katibi Office yeni iş layihəsini dərc onun “Qaydalar bağlı Yenilik və Siyasi Maliyyə” hansı xüsusən kriptovalyutası ianələr yeni bir bölmə daxildir.\nTəklif olunan rəhbərlik dövlətlər:\n“A komitə kriptovalyutası da töhfələr qəbul edə bilər, pul və ya sikkə töhfələrinə görə məqbul həddi qədər. qatqısı məbləği qatqı zamanı kriptovalyutası dəyəri var. Komitə digər gəlir və ya daxilolmaları kimi töhfə sonra hər hansı mənfəət və ya zərər hesabat verməlidir.”\nRusiya & İran cryptocurrencies sanksiyalar, eləcə də SWIFT qarşısını almaq üçün istifadə edilə bilər ki, razıyam\niqtisadi işlər İranın rəhbəri, Mohammad Reza Purebrakhim, kimi dolların təsirindən qurtarmaq üçün vasitə kimi digital pul istifadə edərək təsvir “perspektivli istiqaməti.”\nBu Rusiya və İran, həm də SWIFT banklararası ödəniş sisteminin bir əvəz kimi kripto təsvir İqtisadi siyasət Dmitri Mezentsev Rusiya Federasiya Şurasının Komitəsinin rəhbəri ilə görüşdə müzakirə olunub, istifadə ölkələr tətbiq hər hansı bir pul sanksiyaları zəiflədəcək, kripto istifadə bu faydaları İranla əməkdaşlıq Rusiya edilməsi.\nCoinGate Bitcoin Yıldırım Network ödəniş emal başlamaq üçün\nÖdəniş prosessor xidmət CoinGate Yıldırım Network test başlayıb.\nŞirkət canlı şəraitdə LN ödənişləri qəbul üçün ilk ödəniş prosessor olmaq ümid edir.\nBiz Cryptocurre haqqında Know What ...\nTelegram ICO Telegram Founder ...\nBilər 28, 2018 at 1:46 PM\nBilər 28, 2018 at 7:55 PM\niyun 21, 2018 at 8:41 PM\noktyabr 26, 2018 at 5:54 AM


www.XALQXEBER.az » Cəmiyyət » Milli Məclisdə erməni əsilli deputat: Elnur Allahverdiyev haqda şok iddialar\nCumhuriyyet.az bildirir ki, Azərbaycan Respublikasının müxtəlif ölkələrdə səfiri işləmiş professor İsfəndiyar Vahabzadə LAF TV-yə müsahibəsində ermənilərlə qohumluq əlaqəsi olanlar sırasında Milli Məclisin deputatı Elnur Allahverdiyevin adını çəkib. İ. Vahabzadənin həmin videomüsahibəsinin bir hissəsini təqdim edirik:\nArtıq MM-də 40 yeni millət vəkili var. Lakin onların heç də hamısı özlərini təsdiqləyə, doğrulda bilmirlər. Əksinə, köhnə parlamentin dövründə “ağzına su alıb oturan” deputatlar kimi yeni deputatlar arasında da belələri var. Onlar susurlar, ən azı pandemiya dövrü ilə bağlı bir kəlmə çıxış etmirlər, vaxtaşırı öz adlarından açıqlama yazdırıb bəzi KİV-lərdə yayırlar və bununla işlərini bitmiş sayırlar. Halbuki, yeni və gənc deputatlardan gözləntilər varıydı. Yeni mandat sahiblərinin aktiv olacaqları, tez-tez təşəbbüslərlə çıxış edəcəkləri, seçici ilə intensiv təmas quracaqları güman edilirdi. Düzdür, Razi Nurullayev, Vüqar Bayramov, Erkin Qədirli kimi yeni deputatların aktivliyi diqqət çəkir, amma, yeni deputatların heç də hamısı prezidentin arzuladığı kimi ictimai nəzarətin təmin olunmasında fəallıq göstərmirlər. Bununla bağlı bildiririk ki, Yasamal kimi paytaxtın böyük və strateji rayonundan deputat olan Elnur Allahverdiyevin səsini heç kəs eşitmir. O, daha çox biznesmen deputat kimi tanınır. Onun adı milyonlarla “çirkli” pul və vergidən yayınmada hallanır.\nMediada gedən məlumatlara görə, E.Allahverdiyevin sahibi olduğu “Kontakt Home” mağazalar şəbəkəsi kredit verən təşkilat və ya bank deyil. Mediada yer alam məlumatlara istinadən bildiririk ki, deputatın mağazalar şəbəkəsi ilə bağlı xeyli şikayətlər var. Xüsusən də, 3-4 gün gecikmə olduqda “bank üsulu” ilə faizlərin əlavəsi, alıcıların boynuna artıq faizlərin yüklənməsi, məsələyə qoluzorlu kollektorların cəlb olunmasına başlanır. Qanunvericiliklə, mağaza alıcıya məhsulu yalnız nəğd satış dəyəri ilə müddətli sata bilər, eləcə də, gecikmələrə görə faizlər və aylıq faiz əlavələri yolverilməzdir. KİV yazır ki, “Kontakt” mağazalar şəbəkəsindəki kassa aparatlarına gündəlik kredit ödənişlərinin cəmi 15 faizi vurulur, həmçinin vətəndaşlarla bağlanılan müqavilələrin cəmi 15 faizi rəsmi olaraq mühasibatlıqda qeydiyyatdan keçir. Bu isə külli miqdarda yeyinti və qanuni vergilərdən yayınma iddialarıdır.\nOnu da bildirək ki, Elnur Allahverdiyevin adı “Azercell”in 3 monopolist şirkətindən biri olan “ABC-Telekom” MMC-nin (digərləri Akhundoff Networks və İntegralplus) sahibi kimi keçir. Ölkə mediasında yer alan məlumatları diqqətinizə çatdırırıq: “Kontur kartı və nömrə satışından milyonlar qazanan bu 3 şirkət Azərbaycanda mobil xidmətin ən baha olmasının əsas səbəbkarlarıdır. Göründüyü kimi, Yasamalın deputatını Milli Məclisin üzvü kimi yox, daha çox biznesmen olaraq tanıyırlar. Allahverdiyev özü də parlamentari fəaliyyətində biznesmen kimi fəallıq etmir. E.Allahverdiyev bundan əvvəl MTN-də nazir müavini Elçin Əliyevin himayəsində olub. Onların dostluğu isə hələ E.Əliyev MTN Səbail İdarəsində rəis işləyən vaxtdan yaranıb. Hər fürsətdən yararlanmağı bacaran E.Allahverdiyev sonradan “dostlar” çevrəsini möhkəmləndirməyə başlayıb və yeni “krışa”lar tapmağa çalışıb. Onun adı sələmçilikdə də hallanıb. Bir sözlə, yeni deputatların heç də hamısı prezidentin arzuladığı kimi ictimai nəzarətin təmin olunmasında fəallıq göstərmirlər”.


magistrlərə və doktorantlara hərbi xidmətdən möhlət verilməsi sözaltı sözlük\nmagistrlərə və doktorantlara hərbi xidmətdən möhlət verilməsi\n1. axır ki milli məclisin bu yaz sesiyasında qəbul olunması gözlənilən qanun lahiyəsidir. bir çox güvənilir qaynaqdan alınan məlumatlara görə böyük ehtimal bu sesiyada icazə veriləcək.\n18.04.2014 22:44, timidus\n2. mən uşaq olandan hər il qəbul olunması gözlənilən qanun lahiyəsi. hər il deyilirki bu sesiyada 100% qəbul olunacaq heç əməlli başlı müzakirəyə çıxarıldığını belə görməmişəm.\n18.04.2014 23:07, Rasputin\n3. ağzına soxum illərdir gözləyirik amma hər sesiya deyirlər ki, bir sonrakı sesiyaya təxirə salındı. bu dəfə qanun təsdiqlənsə gedib mirgüllər nənənin pirinə kasinka bağlayacam sənöl\n19.04.2014 14:20, rəhmətlik məzahim kişinin böyük nəvəsi\n4. Inkşafa gedən yolda böyük bir tövhə olacaq. Millət əsgər getməməyin dərdinnən oxuyub magistr olacaq həmin qaznan da doktorantura falan. Hələ pulnan magistr olanları demirəm. 150-250 bal yığıb doktoranturaya qədər gedənləri düşündükcə sevinc göz yaşlarımı saxlaya bilmirəm\n20.04.2014 00:41, YZY\n5. mutexessis kasadligi ceken olkemize hava su kimi lazim olan qanun\n26.12.2014 19:48, harvey specter\n6. hələ dəqiqliyini tapmayan qanundur. Xəbər\nAzərbaycanda dövlət elmi müəssisə və təşkilatlarının doktoranturalarında, ali təhsil müəssisələrinin doktorantura və magistraturalarında əyani təhsil almaq istəyənlərə hərbi xidmətdən möhlət hüququ verilməsi gözlənilir.\nOxu.Az APA-ya istinadən xəbər verir ki, bu məsələ Milli Məclisin Elm və təhsil komitəsinin digər komitələrlə birlikdə keçirilən iclasında müzakirəyə çıxarılan yeni “Elm haqqında” qanun layihəsinin 7-ci maddəsinin 9-cu bəndində əksini tapıb.\nQanun layihəsinin müzakirəsi davam edir. (c)\n26.12.2014 20:03, sadist heyat terzi keciririk\n7. bu il yenidən aktuallaşmış məsələ. sandığım qədəriylə azərbaycan diplomatik akademiyasının tikilməsi səbəbiylə eynidir.\n06.06.2016 00:04, baphometh\n8. ala öz inandığını sevən yazsın, bu məsələ ancaq ölkədaxilidi ya xarici ölkələrdəki prosedurlara da aiddi?\n06.06.2016 00:07, leon


BDU beynəlxlaq reytinq siyahısında 154 pillə irəliləyib » Aztehsil.com\nDünya Universitetlərinin Webometrics Reytinq (Webometrics Ranking of World Universities) siyahısını tərtib edən İspaniyanın Milli Tədqiqat Şurasının tərkibindəki Cybermetrics laboratoriyası 2020-ci il üçün dünya universitetlərinin reytinq siyahısına daxil olan ali məktəblərin adlarını açıqlayıb.\n30000-dək universitetin yer aldığı siyahıda Bakı Dövlət Universiteti (BDU) 3480-ci yerdə qərarlaşıb. Adıçəkilən Beynəlxalq Agentliyin ötən ilki reytinq cədvəli ilə müqayisədə BDU 154 pillə irəliləyib. Həmçinin Azərbaycandan bu siyahıya daxil edilən 46 təhsil müəssisəsi arasında ilk sırada yer alıb.\nBDU-dan bildirilib ki, beynəlxalq təşkilat 2004-cü ildən başlayaraq, dünyanın 200 ölkəsindən 30000-dək ali təhsil müəssisəsini əhatə edən Dünya Universitetlərinin Webometrics reytinq siyahısını tərtib edir. Agentlik seçimlərdə əsasən, tədris, tədqiqat fəaliyyəti, akademik reputasiya, universitetdə məşhur professorların və Nobel mükafatı laureatlarının sayı, istinadların sayı, universitetdə xarici tələbə və müəllimlərin sayı, beynəlxalq aktivlik, işəgötürənlərin rəyi və məzunların karyera potensialı, məzunların işlə təmin edilməsi kimi meyarlara diqqət yetirir.


Orqanizmi toksinlərdən tam təmizləyən möcüzəvi içki resepti » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Orqanizmin normal fəaliyyəti üçün onu toksinlərdən qorumaq, daxili orqanları vaxtaşırı zərərli maddələrdən təmizləmək vacib şərtlərdən biridir. Qədim zamanlardan bu günə kimi orqanizmin təmizlənməsi üçün xalq təbabətində bir sıra üsullar mövcuddur. Dünyaca məşhur olan loğmanlar və təbiblər müxtəlif cövhərlərdən, dəmləmələrdən, içkilərdən istifadə etməyi tövsiyə ediblər. Ən başlıcası isə tövsiyyə olunan vasitələrin təbii qida məhsillarından ibarət olmasıdır. Alma, limon qabığı və zəncəfildən hazırlanan içkinin müsbət təsiri elə\nQeyd olunan məhsullar əvvəlcə xırda-xırda doğranılır, sonra hamısı birgə blenderdə qarışdırılır. Alınan kütlə süzülür. Beləliklə möcüzəvi içki istifadə üçün hazır olur. Alma, limon qabığı və zəncəfildən hazırlanan bu möcüzəvi içki bütün orqanları toksinlərdən tam təmizləməklə yanaşı həm də orqanizmə aşağıdakı müsbət təsirləri də göstərir: Orqanizmin immun sistemi güclənərək xəstəliklərə qarşı müqaviməti artır. İtirilmiş enerji bərpa olunur. Orqanizmin vitaminlərə olan tələbatının bir qismi ödənilir. Həzm sisteminin fəaliyyəti yaxşılaşır Qan dövranı normallaşır. Bu möcüzəvi içkini səhərlər acqarnına içmək tövsiyə edilir. Onun səhərlər boş mədəyə qəbul edilməsi effektini ikiqat artırmış olur. Nuş olsun! loading... guler19\n# 10 Əsl "DOST" göydəki ulduzlar kimidir, qaranlıq çöküncə ilk onlar görünər... tatyana\n# 9 MENİ KİMSE AGLAR GÖRMEDİ -- AGLAMADIMMI??AGLADIM HEMDE COXX AMMA MEN GÖZ YAŞLARIMI HER ZAMAN QELBİME AXITDIM,HAMIDAN GİZLİ,HAMIDAN XEBERSİZ..... Menim balam\n# 8 1205


11:12 21 Aprel 2017\nDortmund “Borussiya”sının yarımmüdafiəçisi Andre Şürrle uzun müddətdi komandadan ayrı qalıb. Apasport.az saytının yerli mətbuata istinadən məlumatına görə, ulduz futbolçunun zədəsi sağalmaq bilmir.\nDÇ-2018-in seçmə mərhələsi çərçivəsində martın 26-da Bakıda keçirilən Azərbaycan - Almaniya qarşılaşmasının qəhrəmanı olan 26 yaşlı oyunçu ilə bağlı klubundan yeni açıqlama verilib. Məhz həmin görüşdə topuğundan xəsarət aldığı bildirilən Şürrle o vaxtdan bəri “Borussiya”nın heyətində meydana çıxa bilməyib. Klubun həkimləri onun hələ bir müddət də məşqlərdən kənarda qalacağını vurğulayıblar.


Ünvan Bəsri hədisi\n10 Oktyabr 2011 - 13:01\nHadisə Mədinə şəhərində baş verir...\nÜnvan Bəsri. 94 yaşlı bir qoca. Elm öyrənməyə həvəslidir. İllərdir Malikin (Malik ibn Ənəsin) dərsinə gedib-gəlir. Bir gün İmam Cəfərin (ə) Mədinəyə gəldiyini eşidir. Hüzuruna gedib bəhrələnmək istəyir. İmam qəbul etməyir: “Mən nəzarətdəyəm. Həm də gecə-gündüzdə Rəbbə zikr deyirəm. Mane olma zikrimə. Kimin dərsindəsənsə, yenə qayıt yanına”.\nQəmgin olur. Çıxıb gedir: “Əgər imam (ə) məndə bir xeyir görsəydi, məni görüşdən məhrum etməzdi”. Sonra Peyğəmbərin (s) hərəminə gedib iki rəkət namaz qılır, dua edir: Ey Allah, ey Allah! Sən Cəfərin qəlbini mənə mehriban et və onun elmindən məni Sənin düz yoluna istiqamətləndirəcək qədər bəhrələndir!\nQəm-qüssə içində evə qayıdır. Daha Malikin dərsinə getmir. Həzrətin məhəbbəti qəlbini bürümüşdür. Evdən çölə də çıxmır, təkcə vacib namazı qılmağa məscidə gedir, bir də zəruri işlərdən ötrü evi tərk edir.\nNəhayət səbri tükənir. İmamın (ə) qapısına gedir. Daxil olmaq üçün izin istəyir: hüzuruna gedib salam vermək istəyirəm.-deyir xidmətçiyə...\nDaxil olur. Salam verir. İmam, cavab verir və buyurur: Əyləş, Allah sənə mərhəmət etsin!\nƏyləşir. Həzrət başını aşağı salıb. Bir azdan başını qaldırıb buyurur:-Künyən nədir?\n-Əba Əbdillah (Allah bəndəsinin atası).\n«Əgər bu görüşdə bu xeyir-duadan başqa bir fayda olmasa, elə bu da mənim üçün dəyərli olacaqdır.» -deyə ürəyindən keçirir, “Allahdan istəmişəm ki, sənin qəlbini mənə qarşı mehriban etsin, sənin elmindən məni bəhrələndirsin. Ümidvaram ki, Mütəal Allah duamı qəbul etsin”.-deyir.\nBuyurdu:-Ey Əba Əbdillah! (Həqiqi) Elm təəllümlə (öyrənməklə) əldə edilmir. Elm bir nurdur. Allah onu hidayət etmək istədiyinin qəlbinə salır. Əgər elm istəyirsənsə, əvvəlcə qəlbində bəndəliyin həqiqətini yarat və elmi əməl vasitəsilə istə. Allahdan dərk etməyi istə ki, sənə başa salsın.\nDedim:-Ey Əba Əbdillah! Bəndəliyin həqiqəti nədir?\nBuyurdu:-Bəndəliyin həqiqəti üç şeydədir.\n(Birincisi:) Bəndə özünü Allahın ona əta etdiyi şeylərin sahibi bilməsin. Çünki qullar (əbd) heç bir şeyə sahib olmazlar. Malı Allahın malı bilir, onu Allahın əmr etdiyi yollarda sərf edirlər.\n(İkincisi:) Öz işləri üçün bir tədbir görməsin.\n(Üçüncüsü:) Bütün məşğuliyyəti Allahın əmrlərini yerinə yetirmək və qadağanlarından çəkinmək yolundadır.\nƏgər bəndə özünü mal-dövlətin sahibi bilməzsə, onu Allah yolunda sərf etmək ona asan olacaq. Əgər işlərin idarə olunmasını - tədbiri Allaha həvalə edərsə, dünya müsibətləri ona asanlaşacaq. Əgər Allahın əmr və qadağanlarına əməl etməyə məşğul olarsa, mübahisə etmək və yersiz öyünməyə vaxtı qalmayacaq. Əgər Allah bir bəndəni bu üç şeylə əzizləsə, Dünya, İblis və (bütün) Yaradılmışlar ona dəyərsiz, asan görünəcək. Belə olan halda o, dünyanı mal-dövlətini artırıb bunun vasitəsilə fəxr edib öyünmək üçün istəməz. Camaatın nəzərində izzət və üstünlük sayılan şeyləri istəməz. (Buna görə də) dəyərli vaxtlarını batil və əbəs şeylərlə keçirməz. Bu, təqvanın ilk dərəcəsidir. Allah-taala Qurani-kərimdə bu haqda buyurur: “O axirət evidir. Onu yer üzündə fitnə-fəsad və üstünlük istəməyənlərə verərik. Xeyirli aqibət pəhrizkarlar üçündür.”\nƏrz etdim:-Ey Əba Əbdillah! Mənə nəsihət ver.\nBuyurdu:-Sənə doqquz şeyi tapşırıram. Bu, Allaha doğru yol getmək istəyən bütün insanlar üçün mənim göstərişim və vəsiyyətimdir. Allahdan istəyirəm ki, bunlara əməl etməkdə səni müvəffəq etsin. Göstərişlərin üçü nəfsinin riyazəti, üçü helm (səbir), üçü də elm barəsindədir. Bunları yadda saxla və heç vaxt bunları yerinə yetirməkdə səhlənkarlıq etmə.\nÜnvan bütün diqqətini toplayır. İmam buyurur:\n1. Olmaya-olmaya iştahan olmayan şeyi yeyəsən. Çünki bu, axmaqlığa və nadanlığa səbəb olur.\n2. Yalnız acan zaman ye.\n3. Yediyin zaman halal yeməklər ye və yeməyi “bismillah”la başla. Peyğəmbərin (s) hədisini yada sal: “İnsan qarnından da pis bir qab doldurmur. Əgər yeməyə ehtiyac varsa, qarının üçdə biri yeməyə, üçdə biri suya, üçdə biri də nəfəs almağa saxlanmalıdır.”\n1. Bir nəfər sənə: “Mənə bir söz desən onunu eşidəcəksən. - desə sən cavabında: “Onunu desən (məndən heç) birini də eşitməyəcəksən!”- de.\n2. Biri sənə nalayiq sözlər desə cavabında de: “Əgər düz deyirsənsə Allahdan istəyirəm məni bağışlasın. Əgər yalan deyirsənsə Allahdan istəyirəm ki, səni bağışlasın!”\n3. Biri səni təhdid edərsə sən ona nəsihət və dua vədəsi ver.\n1. Bilmədiyin şeyi alimlərdən soruş. Amma ehtiyatlı ol ki, onları sınamaq və onlara əziyyət vermək məqsədi ilə sual verməyəsən.\n2. Olmaya-olmaya şəxsi rəyinlə nəyə isə əməl edəsən. Daim bacardığın qədər ehtiyatı əldən vermə.\n3. Yırtıcı şirdən qaçdığın kimi, fitva verməkdən çəkin. Öz boynunu camaata körpü etmə.\nMənim yanımdan qalx, ey Əba Əbdillah! Sənə nəsihət etdim. Mənim zikrlərimə mane olma. Çünki mən öz nəfsimə qarşı səxavətli deyiləm. Salam olsun hidayətə tabe olanlara!\n(Kamil arif Seyid Əli Qazinin tələbəsi) Kamil Arif Seyid Haşim Həddadın tələbəsi Seyid Məhəmmədhüseyn Hüseyni Tehrani:\n“Ünvan Bəsri hədisi həqiqətən özündə yüksək məzmun, dərin və möhkəm “seyr-süluk” əsasları daşıyır. Bu yolun tərbiyəedici şəxsiyyətlərinin çoxu onu oxumaq, üzərində düşünmək və ona əməl etməyi tövsiyə edirdilər. O cümlədən, fəqihlərin, müctəhidlərin ağası, rəbbani övliyaların dəlili, tanınmış arif, ilahi fəqih həzrət Ayətullah mərhum hac Seyid Əli Qazi Təbatəbai (rizvanullah əleyhi) onu davamlı şəkildə oxumağı və ona əməl etməyi çox israr edirdi. Allah mənə Nəcəfdə Əmirəl-mömininin (ə) civarında olmağı nəsib etdiyi yeddi illik təhsil müddətində həftədə iki dəfə bu mübarək hədisi oxuyar, onun bütün mətnini kamil şəkildə yadımda saxlayar və davamlı şəkildə zehnimdən keçirərdim. Bu həqir bəndə, kamillik səfərinə çıxan və müqəddəs ilahi dərgaha yetişmək istəyən bütün möminlərə tövsiyə edir ki, onlar da davamlı şəkildə belə etsinlər və bu şərafətli hədisə əməl etmək bərəkətlərini bu yolun azuqəsi olaraq yığsınlar.\nUstad Məhəmmədbaqir Təhriri: “İmam Cəfər Sadiqin (ə) Ünvan Bəsriyə göstərişləri çox əhəmiyyətlidir. Belə ki, Ayətullah Seyid Əli Qazi kimi ariflər və kamal yetişmiş insanlar öz şagirdlərinə, həmçinin Allaha doğru səfərə çıxmaq istəyində olanlara tövsiyə edirmişlər ki, “Ünvan Bəsri hədisi”ni yazıb özləri ilə gəzdirsin və həftədə bir - iki dəfə onu oxusun və göstərişlərinə əməl etsinlər.\nHəzrət Cəfər Sadiqin (ə) bu göstərişləri Allaha doğru mənəvi səfərin müqəddimələri baxımından ən gözəl göstərişlərdir. Həmçinin bu buyuruqlar dəqiq və nizamlı yol olma cəhətindən bütün möminlər üçün ən əlverişli tövsiyələrdir.


Vaqif Səmədoğlu 'ata mənimdır, mən istəmirəm...' deyəndə-Media icmalı\n2021, 08 Dekabr, çərşənbə, Bakı vaxtı 05:20\nÖlkədə sosial infrastrukturun yenilənməsi, dövlət ehtiyatlarının xərclənməsində qanunvericiliyin tələblərinin gözlənilməməsi, dövlət himinin ətrafında yeni təkliflər və başqa məsələlər medianın aparıcı mövzularındandır...\nDövlət ehtiyatı necə xərclənir\nAzadliq.info saytında «Maliyyə Nazirliyi qorumalı olduğu pulu borc paylayır» sərlövhəli yazı oxumaq olar.\nMüəllif, iqtisadçı Rövşən Ağayev bildirib ki, Azərbaycan hökumətinin sərəncamında iri məbləğdə ehtiyatlar var. Bu, Neft Fondunun və Mərkəzi Bankın sahib olduğu 45 mlrd. dollara yaxın valyuta aktivləridir.\nYazıda vurğulandığına görə, daha bir mənbə Maliyyə Nazirliyinin sərəncamında olan və 1.2 mlrd. dollara yaxınlaşan ehtiyatlardır: ««Büdcə sistemi haqqında» Qanuna əsasən, cari maliyyə ilinin sonuna büdcənin xərclənməyən, xəzinə hesabında qalan vəsaitlər növbəti ilə keçmir, sərbəst qalıqların hamısı vahid xəzinə hesabına köçürülür...».\nMüəllifin bildirməsinə görə, bu ehtiyatların idarəçiliyi ilə bağlı hesabatlılıq çox məhduddur və Maliyyə Nazirliyinin saytında bu barədə, ümumiyyətlə, məlumat yoxdur.\nAmma Hesablama Palatası bu istiqamətdə ilk dəfə informasiya açıqlayıb: «Məlum olub ki, 2018-ci ilin ortalarına büdcə ehtiyatının məbləği 1.982 mlrd. manatdır. Onun 981 mln. manatı qanunvericiliyə uyğun olaraq saxlanmaq üçün Neft Fonduna, 19.8 mln. manatı isə Beynəlxalq Banka verilib. 163 mln. manatı «Kapital Bank»da yerləşdirilib».\nYazıda bildirilir ki, bu vəsaitdən qanunvericilikdə nəzərdə tutulmadığı halda il ərzində qaytarılmaq şərti ilə Dövlət Neft Şirkətinə və Dövlət Dəmiryoluna ssuda verilib.\nEkspert yazıb ki, Rusiyada hökumətin sərbəst vəsaitlərinin kredit təşkilatlarında müsabiqə yolu ilə yerləşdirilməsindən ötrü qaydalar qəbul edilib. Onun fikrincə, belə sistemin tətbiqinə Azərbaycanda da ehtiyac var.\nİqtisadçı bildirib ki, son illər həcmi 1.5-2 milyarddan az olmayan xəzinə ehtiyatının istifadəyə verilməsindən dövlət büdcəsi ən yaxşı halda 3.4 milyon manat gəlir əldə edib...\nHimnin ətrafında yenidən qızışan müzakirələr\nModerator.az saytında «Himnimizin qəbulunu hazırlayan komissiyanın sədrindən ilginc açıqlamalar» sərlövhəli yazı yer alır.\nMüəllif dövlət himinin həcminin və bəzi sözlərinin dəyişdirilməsi barədə deputat Tahir Kərimlinin açıqlaması ətrafında yaranan müzakirələrlə bağlı türkoloq, keçmiş təhsil naziri Firudin Cəlilovla söhbətləşib.\nF.Cəlilov 1992-ci ildə dövlət himninin necə qəbul olunmasını sayta belə izah edib: «Son günlər himn üzərində gedən dartışmalara onu hazırlayıb parlamentdə qəbul etdirən komissiyanın sədri kimi aydınlıq gətirmək istəyirəm. Biz Müstəqillik aktını qəbul edəndə quracağımız dövlətin Azərbaycan Cümhuriyyətinin varisi olduğunu bəyan etmişik. Ona görə də, onun dövlət atributlarını bərpa etməli idik».\nKeçmiş komissiya sədrinin sözlərinə görə, o zaman himn məsələsinə iki baxış olub. Onun deməsinə görə, kommunist deputatlar təklif ediblər ki, sözləri Səməd Vurğunun olduğu sovet Azərbaycanının himni saxlanılsın. Yalnız oradakı «partiyamızdır» sözünün dəyişdirilməsi təklif edilib.\nF.Cəlilov deyir ki, buna S.Vurğunun oğlu Vaqif Səmədoğlu da razılıq verməyib: «İclasa dəvət etdiyim Vaqif Səmədoğlu «ata mənimdır, mən istəmirəm onun yazdığı himni saxlayaq» deyəndən sonra kommunistlər geri çəkildi. Qərara aldıq ki, Əhməd Cavadla Üzeyir Hacıbəyovun yazdığı Cümhuriyyət himnini qəbul edək».\nKeçmiş komissiya sədri deyib ki, onda da himni bir az qısaltmaq və bir-iki sözü dəyişməkdən ötrü tanınmış bəstəkarları müzakirəyə dəvət ediblər. Amma sonra ilkin variant saxlanıb.\nİ.Əliyev yeni məktəbin açılışında\nİlham Əliyevin sosial siyasəti\n«Azərbaycan» qəzetində «İlham Əliyevin sosial siyasəti bütün əhali qruplarını əhatə edir» sərlövhəli yazı dərc edilib.\nMüəllif yazıb ki, ötən 15 ildə ölkədə sosial infrastruktur əhəmiyyətli dərəcədə yenilənib: «Ölkə rəhbəri İlham Əliyev davamlı yüksəlişin, tərəqqinin yolunu digər amillərlə yanaşı, infrastrukturun daim yenilənməsində və müasirləşməsində, bu sahədə beynəlxalq standartların tətbiqində, qabaqcıl biliklərin, texnologiyaların mənimsənilməsində görür...».\nMüəllifə görə, regionların sosial-iqtisadi inkişafına dair dövlət proqramları təsdiq olunarkən qarşıya qoyulan prioritet vəzifələrdən biri də keçmişdən qalan infrastrukturun bərpası və yeni infrastruktur layihələrin həyata keçirilməsi olur: «Məsələn, son 15 ildə Azərbaycanda 640-dan çox xəstəxana, diaqnostika mərkəzi, ambulatoriya tikilib və ya əsaslı şəkildə təmir edilib. Bu illərdə ölkə üzrə 17 şəhər və rayonda mərkəzi xəstəxanalar yenidən tikilib, 28 xəstəxana binası əsaslı təmir olunub. Artıq Goranboy, Qazax, Qobustan və Şəmkir rayon mərkəzi xəstəxanalarının tikintisi də başa çatdırılıb. Abşeron, Füzuli və Qəbələ rayon mərkəzi xəstəxana binalarının inşası isə davam edir. Bu illər ərzində Azərbaycanda 3100-dən çox məktəb tikilib və əsaslı təmir edilib...».\nMüəllif vurğulayıb ki, bütün bunlarla yanaşı, son 15 ildə (indiki prezident İlham Əliyevin hakimiyyətdə olduğu dövr-r) bölgələrdə 43 olimpiya idman mərkəzi yaradılıb.\nMüəllif daha sonra da yazıb: «Gələn ilin dövlət büdcəsinin xərclərinin tərtibi zamanı ölkənin uzunmüddətli sosial-iqtisadi inkişafının prioritet istiqamətləri, o cümlədən infrastruktur layihələrinin maliyyə təminatı nəzərə alınıb. Bu sırada sosial infrastrukturun inkişafı məsələləri də diqqətdə saxlanılıb».


Manavqat şəlaləsi Antalya Türkiyə\nManavqat — Türkiyənin Antalya ilində şəlalə. Manavqat şəlaləsi Manavqat çayı üzərində, Side şəhəri yaxınlığında, Manavqat şəhərinin 3 km-də yerləşir. Hündürlüyü 4 metr, eni isə 40 metrdir. Çayın bol sulu dövründə şəlalə bəzən su altında qalır.Şəlalədən 12 km şimalda Oymapınar su anbarı yerləşir. Çay öz başlanğıcını Antaliyadan 76 km şərqdən, Tavr dağlarından götürür.\nŞəlalə bölgənin görməli yerlərindən biri hesab olunur. Şəlalə öz adını Manavqat çayından götürmüş. Keçən əsrin 80-cı illərdən ziyarətə açıq elan olunmuş. Manavqat sözü «Manauva» sözündən meydana gəlmiş və mənası "ilahənin məbədi" deməkdir. Məhs yerli tayfalar çayı belə adlandırıb. Hündürlüyünə görə ölkənin digər şəlalələrində geridə qalsada 40 metrlik enə malik olması və bol sulu olmasına görə Türkiyədə çox məhşurdur. Manavqat şəlaləsi ölkənin 1968-1983-cü illərdə işlənilən 5 lirənin arxa üzündə əks olunub.Suyun temperaturu yay aylarında belə 12 dərəcədən yuxarıya qalxmır. O üzdən ətrafda dayanan zaman çox xoş sərinlik hiss olunur.\nŞəlalədə diqqət çəkən məqamlardan biri də suyun rəngidir. Günəş şüalarının təsiri ilə şəlalənin rəngi bəzən yaşıl, bəzən isə firuzəyi, yaşıl-göy çalarda olur.\nŞəlalə yaxınlığında çoxlu kafe və restoranlar fəaliyyət göstərir. Turistlər restoranda yerləşən xüsusi yerlərdə oturaraq şəlaləni asanlıqla seyr edə bilirlər. Restoranlarda müxtəlif balıq yeməkləri, eləcə də ənənəvi türk yaşıl çayı hazırlanır. Farel balığından hazırlanmış yeməklər daha məhşurdur. Ailəvi istirahət üçün ərazidə xüsusi yerlər mövcuddur. Şəlalə ətrafında meşə zolağı və çay bağları var. Kiçik mağazalarda müxtəlif suvenirlər satılır. 2018-cu ildə şəlaləni 1 milyondan atrıq turist ziyarət etmiş.\nManavqat şəhərindən üzərində "Şelale" yazılan xüsusi avtobuslar fəaliyyət göstərir. Avtobuslar hər 15-20 dəqiqədən hərəkət edir. Avtobusdan başqa taksi ilə və ya piyada şimala doğru hərəkət etməklə şəlaləyə çatmaq olar. Manavqat çayı ilə qayıqla şəlaləyə səfərlər təşkil olunur. Şəlaləni yay aylarında ziyarət etmək daha məqsədə uyğundur. Yaz aylarında Manavqat çayının suyu çox olduğundan şəlalə demək olar ki, görsənmir. Şəlalənin dəqiq kordinatları belədir: 36°48′48.22″ şm. e. 31°27′16.08″ ş. u.\nTAPU-Türkiyə Respublikasının əmlak haqqında şəhadətnaməsi\nTürkiyədə əmlak almağın 5 səbəbi!


Səfərbərlik Xidməti: Qarabağda döyüşmək istəyənlərin sayı artıb\n10 Aprel 2016 19:17\nTrend-in sorğusuna cavab olaraq Səfərbərlik və Hərbi Xidmətə Çağırış üzrə Dövlət Xidmətindən bildiriblər ki, Xidmətin Aparatına, yerli idarə, şöbə və bölmələrinə könüllü olaraq cəbhə bölgəsinə gedərək döyüşmək istəyən vətəndaşlarımız tərəfindən çoxsaylı müraciət daxil olmaqdadır. Könüllü olaraq cəbhəyə getmək istəyənlər respublikanın bütün bölgələrini əhatə edir. Bu müraciətlər indiyə qədər də olurdu, son günlərdə daha da artıb.\nQeyd olunub ki, ölkə Prezidenti, Silahlı Qüvvələrin Ali Baş Komandanı cənab İlham Əliyev tərəfindən həyata keçirilən uğurlu daxili və xarici siyasət cəmiyyətdə bütün sahələrdə olduğu kimi, vətənpərvərliyin təbliğatında da müsbət nəticələr verib. Səfərbərlik və Hərbi Xidmətə Çağırış üzrə Dövlət Xidməti fəaliyyət istiqamətinə uyğun olaraq Azərbaycan vətəndaşlarının hərbi-vətənpərvərlik tərbiyəsi, yeniyetmə və gənclərdə vətəndaşlıq hisslərinin yüksəldilməsi, onların Azərbaycanın müstəqilliyi və ərazi bütövlüyü uğrunda mübarizəyə hazırlıq ruhunda tərbiyə edilməsi sahəsində mütəmadi olaraq ictimai tədbirlər həyata keçirir. Bu işlərə nümunə olaraq Xidmət tərəfindən paytaxtda və regionlarda davamlı olaraq keçirilən "Vətənin müdafiəsinə hazıram" adlı hərbi-vətənpərvərlik tədbirlərini, məktəblilər arasında keçirilmiş rəsm müsabiqəsini, "Əsgərə məktub" adlı yazı müsabiqəsini, atıcılıq turnirini və s. tədbirləri göstərmək olar.\nAzərbaycan Silahlı Qüvvələri qarşısında aciz qalan Ermənistanda səfərbərlik elan edilməsi, bu hala Azərbaycanda ehtiyac olub-olmaması məsələsinə gəlincə isə qurumdan bildiriblər ki, ölkəmizdə səfərbərlik hazırlığı və səfərbərlik, hərbi hissələrə təhkim edilmə, səfərbərlik üzrə toplanışlar keçmək "Azərbaycan Respublikasında səfərbərlik hazırlığı və səfərbərlik haqqında" və "Hərbi vəzifə və hərbi xidmət haqqında" Azərbaycan Respublikası qanunlarına əsasən tənzimlənir.\n"Azərbaycan Respublikasında səfərbərlik hazırlığı və səfərbərlik haqqında" Azərbaycan Respublikası Qanununun 3.2-ci maddəsinə əsasən, səfərbərliyin elan olunması barədə Azərbaycan Prezidentinin qərarı dərhal kütləvi informasiya vasitələri ilə, bu mümkün olmadıqda isə başqa üsullarla yayılır. Əgər Azərbaycan Respublikasında səfərbərlik elan olunarsa, bu barədə bütün kütləvi informasiya vasitələrinə məlumat veriləcək və ehtiyatda olan hərbi vəzifəlilər səfərbərlik zamanı və müharibə dövrü üçün öz təyinatlarını müəyyən etmək məqsədilə Azərbaycanın Səfərbərlik və Hərbi Xidmətə Çağırış üzrə Dövlət Xidmətinin yerli idarə, şöbə və bölmələrinə çağırılacaqlar.


Azərbaycanlı milyarderin oğlu Dubay yollarında "Ferrari" ilə belə avtoşluq etdi - VİDEO - MINVAL.INFO\nAzərbaycanlı milyarderin oğlu Dubay yollarında “Ferrari” ilə belə avtoşluq etdi – VİDEO\nMilyarder-oliqarx Vaqif Məmişovun oğlu Rasim Məmişov”Ferrari” markalı avtomobili ilə keçirdiyi yarışların görüntüsünü paylaşıb.\nMinval.İnfo azxəbər.com-a istinadən xəbər verir ki, lüks həyatı əks olunan görüntülərini tez-tez “İnstagram”da paylaşan R.Məmişov bu dəfə Dubayda dostları ilə birlikdə yarış keçirdib. O, qırmızı “Ferrari”si ilə Dubay küçələrində fantastik sürətlə hərəkətdə olub.\nQeyd edək ki, Vaqif MəmişovSankt-Peterburqdakı azərbaycanlı diasporunun lideri, milyarder-oliqarx olaraq tanınır.\nTarix: 2018/01/11 22:50\nТемы: avtos, avtosluq, hadisə, qeza, suret, xuliqan\nBakıda AİLƏ DƏHŞƏTİ: Qayınanasını öldürdü, arvadını isə yaraladı\nBakıda qayınanasını qətlə yetirib, həyat yoldaşını isə ağır yaralamaqda təqsirli bilinən Cəsarət İsgəndərovun cinayət işi.\n”Bildiyimiz kimi, ”YAŞAT” Fondunun təşəbbüsü, İsrailin Azərbaycandakı səfirliyinin və Akademik Zərifə Əliyeva adına Milli Oftalmologiya Mərkəzinin təşkilati\n36 illik ömrünün yarısını Vətənə xidmətə həsr edən, Vətən müharibəsi qəhrəmanı, “Hadrut fatehi” Camal İsmayılov 1984-cü ildə\n44 günlük ikinci Qarabağ müharibəsi ərzində Azərbaycan ordusu Ermənistan ordusunun işğal edilmiş ərazilərimizdə qurduğu hava hücumundan müdafiə


“MEDİA könüllüləri” Proqramı başlayır – Yenicag.Az\nAna Səhifə Layihələr “MEDİA könüllüləri” Proqramı başlayır\n“MEDİA könüllüləri” Proqramı başlayır\nYeni Çağ Media Qrupu – Avqust 31, 2021 - 15:26\nAzərbaycan Respublikasının Medianın İnkişafı Agentliyi “MEDİA könüllüləri” Proqramına başlayır.\n“Könüllü fəaliyyət haqqında” Azərbaycan Republikasının Qanunu və Azərbaycan Respublikası Prezidenti 2017-ci il 15 sentyabr tarixli 3236 nömrəli Sərəncamı ilə təsdiq edilmiş “Azərbaycan gəncliyi 2017-2021-ci illərdə” Dövlət Proqramına əsasən Azərbaycan Respublikasının Medianın İnkişafı Agentliyi media sahəsinin inkişafı istiqamətində həyata keçirilən layihələr çərçivəsində gənclərin potensialından daha səmərəli istifadə etmək, cəmiyyətin bütün sahələrində gənclərin fəal iştirakına şərait yaratmaq, onların təcrübi biliklərini artırmaq, yaradıcı-innovativ potensialını stimullaşdırmaq və ölkədə könüllülük hərəkatını inkişaf etdirmək məqsədi ilə “Media könüllüləri” Proqramına başlayır.\nProqram müddətində könüllülərin nəzəri və təcrübi biliklər qazanması üçün Azərbaycan Respublikasının Medianın İnkişafı Agentliyi və müxtəlif media subyektlərində təşkil ediləcək təcrübə proqramları, təlimlər və layihələrdə iştirakı nəzərdə tutulur. “MEDİA könüllüləri” proqramı medianın inkişafının gənclər tərəfindən təşəbbüs edilən müxtəlif layihələrlə dəstəklənməsini, gənclərin bu sahədə maarifləndirilməsini təmin edəcək.\nMedia könüllüsü kimi fəaliyyət göstərmək istəyən gənclər üçün aşağıdakı tələblər müəyyən olunmuşdur:\n− Sahə üzrə təhsil\n− Kollektivdə işləmək bacarığı\n− Kompüter bacarığı\n“MEDİA könüllüləri” Proqramı 2 ay müddətində davam edəcəkdir. Könüllülük fəaliyətini uğurla başa çatdırmış və öz öhdəliklərini yerinə yetirmiş könüllülər Proqramın sonunda Azərbaycan Respublikasının Medianın İnkişafı Agentliyi tərəfindən sertifikatla təltif olunacaqlar. Müraciət üçün son qeydiyyat tarixi 5 sentyabrdır. Media könüllüsü olmaq istəyən 18-29 yaş arası gənclər https://media.gov.az/volunteer linkinə daxil olaraq qeydiyyatdan keçməlidir.\nƏlavə suallar üçün:


04 İyun 2016 - Şənbə 00:47 2136 nəfər oxuyub\nƏvvəla Elçibəy çıxışında bunun səbəblərini göstərmişdi. Digər tərəfdən bu məsələni fərdlərə bağlamaq düzgün deyil. Əvvəla 1991-ci ilin 23 avqustunda Ayaz Mütəllibovun Moskvada qiyam etmiş QKÇP-çiləri dəstəkləməsi onun əleyhinə çevrildi, hakimiyyəti nüfuzdan düşüb dayaqlarını itirdi.\n- Oqtay bəy, hər bir hadisənin, istər siyasi, istərsə qeyri-siyasi olsun, səbəbləri olur. 1993-cü il 4 iyun qiyamının da təbii ki, səbəbləri var. Hansı səbəblər 4 iyun qiyamı üçün münbit şərait yaratdı?\n- Səbəblər çoxdur. İlk növbədə AXC hakimiyyətinin müstəqil siyasət yürütməsi və müstəqillik istiqamətində ardıcıl addımlar atması 4 iyun qiyamını şərtləndirən səbəblərdən biridir. Təbii ki, Azərbaycanın müstəqil siyasət yürütməsi qonşu İran və Rusiyanın maraqlarında deyildi. Ona görə Azərbaycandakı milliyətçi hakimiyyətin dəyişməsi üçün əllərindəki bütün imkanlardan istifadə etməyə çalışırdılar. 1992-ci ilin dekabrında Rusiyanın Azərbaycandakı səfiri Şoniya Moskvaya göndərdiyi məlumatda qeyd edirdi ki, prezident Elçibəyin yürütdüyü müstəqil siyasət bu cür davam edərsə, 2 il sonra Azərbaycan Rusiyanın nüfuz dairəsindən tamamilə uzaqlaşıb müstəqil olacaq, ona görə bunun qarşısı alınmalıdır. Çünki Azərbaycanın müstəqil siyasət yürütməsi həm digər keçmiş SSRİ respublikaları üçün "pis nümunə" ola bilərdi, həm də Elçibəy kimi milliyətçi-demokrat bir liderin hakimiyyətdə olması Rusiya Federasiyasında yaşayan, muxtar qurumları olan Türk topluluqlarının milli- azadlıq mübarizəsinə təkan verə və Rusiyanın bir dövlət olaraq parçalanması təhlükəsi yarana bilərdi. Bu və digər amillərə görə Rusiya Elçibəyin hakimiyyətdə qalmasında maraqlı deyildi.\n- Ancaq prezident Elçibəyin ilk səfəri Rusiyaya olmuşdu...\n- Doğrudur, ona qədər ElçibəyinTürkiyəyə qeyri-rəsmi səfəri olmuş, prezident seçkilərnidən bir həftə sonra- iyun ayında İstanbul şəhərində Qara Dəniz İqtisadi Əməkdaşlıq Toplantısına qatılmışdı. Amma Prezident Elçibəyin ilk rəsmi səfəri Rusiyaya oldu. 1992-ci ildə Rusiya səfərində yüksək səviyyəli görüşlər keçirilsə də, mətbuata görünən hissədə anlaşma şəraiti olsa da, əslində o zaman Rusiya prezidenti Yeltsinlə Elçibəy arasında prinsipial məsələlərlə bağlı razılıqlar əldə olunmayıb. Bunlar Azərbaycandakı rus ordusuna hərbi baza statusu verilərək fəaliyyətini davam etdirməsi və Dağlıq Qarabağda münaqişə zonasına yerləşdirilməsi, sərhədlərimizin rus qoşunları tərəfindən qorunması, Qarabağ münaqişəsinin həllinə yanaşma, neft müqavilələri, Xəzərin statusu kimi prinsipial məsələlərdə Elçibəy güzəştə getmədiyindən konkret razılaşmalar olmadı. Digər müzakirə edilən məsələlərlə bağlı təkliflərin hazırlanması isə işçi komissiyaya həvalə olunmuşdu. Əgər xatırlayırsınızsa, prezidentlərin verdikləri bəyanatlar ümumi sözlərlə ifadə olunmuşdu.\n- Ancaq həmin səfərdən bir müddət sonra Rusiyanın baş naziri Qaydar Bakıya gəldi. O, Azərbaycandan xarici siyasətində bir az yumşalma istəyirdi ki, Kremlin güzəştlərinə şərait yaransın. Bu mənada Bakı bəzi güzəştlərə getsəydi Moskva sərtliyini yumşaldardımı?\n- Azərbaycan hansısa anti Rusiya siyasəti aparmırdı ki, ondan bunun yumşaltması istənilsin. Rusiyanın siyasətində imperiya düşüncəsi- ya mənə tabe olub yanımda durursan, ya da kənardasansa “düşmənimsən" düşüncəsi hakim idi. Rusiyaya hansı güzəştlər edilməli idi- Azərbaycandakı Rus qoşunlarına hərbi baza satusu verilməsimi, Dağlıq Qarabağda münağişə zonasına sülhməramlı adı ilə yerləşdirilməsimi, sərhədlərimizin onların qorumasımı, yeni kəşf edilmiş neft yataqlarının rus şirkətləri ilə birlikdə işlənməsimi ( ən azı texnoloji baxımdan beynəlxalq standartlardan çox geridə idilər), Xəzərin statusu ilə bağlı maraqlarımıza zidd addımlar atmaqmı tələbləri qəbul etməli idimi?\n- Məsələn, Azərbaycanın Müstəqil Dövlətlər Birliyinə üzv olması?\n- Ümumən ilk yarım ildə Azərbaycanın Rusiyayla iqtisadi,mədəni və qismən siyasi sferada münasibətləri normal idi. MDB ilə bağlı bəyan edildi ki, Azərbaycan birliyə tam hüquqlu üzv olmasa da assosiativ üzv kimi toplantılarda iştirak edəcək. Azərbaycan bu qurumun toplantılarında müşahidəçi qismində iştirak edirdi, hərçənd ki, iclaslar da vaxtaşırı çağrılmırdı. Digər tərəfdən, nəzərə alsaq ki, Elçibəyin həyatı Azərbaycanın müstəqilliyi uğrunda mübarizəyə həsr olunub, Azərbaycan dövlətinin taleyiylə bağlı prinsipial məsələlərdə güzəştə getməsi mümkün deyildi. Belə güzəştləri cəmiyyət həm başa düşməz və qəbul etməzdi. Müstəqil Azərbaycanın sərhədlərinin mühafizəsini rus ordusuna həvalə etmək nə qədər doğrudur? Yaxud Rusiya tələb edirdi ki, Xəzərdə kəşf olunmuş neft yataqları birgə işlənsin. Elçibəy buna prinsipcə etiraz etmirdi, amma deyirdi ki, Rusiyada 41 min neft quyusunun təmir edilərək yenidən işlənməyə ehtiyacı var, əvvəl bunları həll edlsin, sonra müzakirə aparaq. Bütün bunlara baxmayaraq Azərbaycan regionun böyük dövləti kimi Rusiyanın da maraqları nəzərə alınaraq mehriban qonşuluq prinsipləri əsasında siyasət aparıb. Sadəcə, Elçibəy istəyirdi ki, 200 ilə yaxın Rusiyanın əsarətində olmuş dövlət və xalq olaraq Azərbaycan toparlansın və şimal qonşumuzla normal tərəfdaşlıq əlaqələri qursun. Ancaq Rusiyanın imperiyapərəst qüvvələrinin (Hərbi Sənaye Kompleksi, QRU, DTK və.) məqsədi o deyildi. Onlar Azərbaycanda hakimiyyəti dəyişmək üçün əllərindən imkanlardan istifadə etdilər və bunu gizlətmirdilər. Fevral ayında Müdafiə Nazirliyində olan dəyişikliklərdən sonra təhdidlər daha da artdı və müxtəlif ssenarilər işə salındı. Məsələn Rusiyanın Qarabağ üzrə təmsilçisi, Azərbaycana düşmən münasibət bəsləyən Kazimirov Kəlbəcərin işğalından sonra bir görüşdə bizm dövlət rəsmisinə açıq və təhdidkar şəkildə " Kəlbəcərin işğalı şokundan tez çıxa bildiniz, görək bir iç qarışıqlıq olsa nə edəcəksiniz" demişdi. Elçibəy hakimiyyətinə qarşı olan müxtəlif qüvvələrin Rusiya təmsilçilərinin iştirakı ilə Moskvada toplanıb hakimiyyətin devrilməsi planını müzakirə etməsi, kommunist deputatların imzalar toplayaraq Ali Sovetin Gəncədə sessiyasının çağrılmasına cəhdlər, Hərbi Birliyin yaradılması bu ssenarilərin tərkib hissələri idi. Bundan başqa faktiki olaraq Qarabağda döyüşən bir çox erməni hərbi hissələrinin komandirləri və döyüşlərdə iştirak edən şəxsi heyətinin bir qismi Rusiyanın Ermənistanda yerləşən 7-ci ordusunun zabitləri və əsgərləri idi (Kəlbəcərdə əsir götürülən 13 nəfər rus əsgəri buna misaldır). Bundan başqa Rusiyanın Pskov diviziyasının xüsusu təyinatlı batalyonu da Ermənistan tərəfindən Dağlıq Qarabağda döyüşlərdə iştirak edirdi və sonralar həmin batalyonda xidmət edənlər bu faktı təstiqlədilər.\n- Amma ermənilərin də iddiası olmuşdu ki, Tərtərdə Marağa kəndində döyüşdə rus zabitləri döyüşürdü...\n- Azərbaycan ordusunda milliyətcə rus olan yüksək rütbəli bir zabit vardı, səhv etmirəmsə soyadı Vasyak idi və özü də Rusiya vətəndaşı deyildi.\n- Muzdlu rus əsgəri də yox idi?\n- Azərbaycan muzdlu əsgər yardımından istifadə etməyib. Sadəcə, Azərbaycan vətəndaşları olan ruslar, yəhudilər və b. ordumuzun sıralarında xidmət ediblər.\n- 4 iyun qiyamına şərait yaradan sadaladığınız səbəblər daha çox xarici faktorlar idi, bəs daxili, idarəetmədə hansı problemlər oldu ki, AXC hakimiyyətdən getdi?\n- Təbii ki, idarəetmədə müəyyən problemlər vardı.\n- Məsələn, “Elçibəylə 13 saatlıq söhbət” kitabında prezident Elçibəy deyir ki, Müdafiə Nazirliyinin yarıdan çoxu Rusiyanın adamıydı. Söhbət artıq kadrlardan gedir...\n"AXC hakimiyyəti qarışıq hakimiyyət sayılmalıdır”\n- Gəlin məsələlərə bu gündən baxmayaq, o dövrün şərtlərini əsas götürək. Əvvəla, Əbülfəz Elçibəy, AXC hakimiyyətə gələndə Azərbaycanda dövlətin yalnız adı vardı, strukturlar faktiki iflic durumdaydı.\n- Bəli, büdcədə də 10 milyon olub...\n- 10 milyon rubl, bunun da ekvalenti 1 milyon dollar idi. Belə bir vəziyyətdə hakimiyyətə gəlmiş komanda üçün işləmək çox çətin idi. İkinci, hərəkatdan gələn insanların bir çoxunun dövlət idarəetməsi təcrübəsi az idi. Amma bu insanların istəkləri səmimi idi və ölkələrinin müstəqilliyini, azadlığını, inkişaf etməsini istəyirdilər. Keçmişdən qalan məmurların əksəriyyəti təşəbbüskarlıqdan uzaq, müstəqil işləmək iqtidarında olmayan, yalnız göstərişlə işləyə bilən şəxslər idi. Onların çoxu Azərbaycanın müstəqilliyini və hərəkatdan gəlmiş insanların hakimiyyətini həzm edə bilmirdilər. Hərəkatçıların idarəetmə təcrübəsinin az olması təbii idi, zamanla bunlar yoluna qoyulurdu. Amma br məqamı unutmaq olmaz ki, o zaman həm də müharibə aparılırdı. AXC hakimiyyətə gələn ərəfədə Müdafiə Nazirliyində rəsmi olaraq 156 əsgər qeydiyyatdan keçmişdi. Bu barədə 1992-ci ilin mayında Milli Məclisdə faktlar səsləndirilmişdi. Bunları sadalamaqda məqsədim odur ki, belə ağır şərtlərlə hakimiyətə gəlmiş AXC-nin hakimiyyətdən getməsinin səbəbləri çoxdu, yalnız idarəetmədəki təcrübəsizliklə bağlı deyildi. Gələk kadr potensialına, o zaman Prezident Administrasiyasında işləyən Arif Yunusun apardığı hesablamalara görə AXC-yə ən azı 5 min nəfər peşəkar kadr lazım idi ki, bütün postlara yerləşdirsin. Bunlar isə yox idi...\n- Gələk kadr potensialına, o zaman Prezident Administrasiyasında işləyən Arif Yunusun apardığı hesablamalara görə AXC-yə ən azı 5 min nəfər peşəkar kadr lazım idi ki, bütün postlara yerləşdirsin. Bunlar isə yox idi...\n- Peşəkar kadrlara ehtiyac hər zaman olub və olacaq. AXC hakimiyəti üçün də bu məsələ istisna deyildi. Bu gün də Azərbaycan dövlətinin peşəkar kadrlara ciddi ehtiyacı var. Yəni kadr məsələsi həmişə həllinə ehtiyac duyulan problemdir. Digər tərəfdən AXC qarşısına məqsəd qoymamışdı ki, hakimiyyətə gələndən sonra bütün vəzifələri cəbhəçilərə verəcək. Əslində, AXC hakimiyyəti qarışıq hakimiyyət sayılmalıdır.Nazirlər Kabinetinin tam əksəriyyəti təsərrüfat sahəsində təcrübəsi olan, AXC-yə aidiyyatı olmayan şəxslərdən- o zamanın deyimiylə- kommunustlərdən ibarət idi: Baş nazir Rəhim Hüseynov, o cümlədən, müavinləri Vahid Əhmədov (Ali Sovetdə Azərbaycanın müstəqilliyinə səs verənlərdən biri olan Vahid müəllim bacarıqlı təsərrüfatçı idi), Əsgər Məmmədov (rayon rəhbəri işləmişdi), Abbas Abbasov və b. Nazirlər Kabineti məmurlarının mütləq əksəriyyətinə toxunulmamışdı. Çox maraqlı vəziyyət yaranmışdı, bir qism insanlar AXC-ni ittiham edir ki, hakimiyyətə gələn kimi peşəkarları vəzifələrdən uzaqlaşdırıb hər şeyi təcrübəsiz cəbhəçilərə həvalə etdilər. Digər qisim isə hakimiyyətin kommunistlərdə qaldığın deyir.\n- Bu məsələlərə qayıdacagıq, mən Əbülfəz Elçibəyin 1992-ci ilin mart ayında Ali Sovetdəki çıxışı xatırlatmaq istərdim, o, deyirdi ki, bugün alqışlarla seçdiyiniz prezidenti 1 ildən sonra istefaya göndərəcəksiniz. Elçibəy bunu dediyi halda niyə hakimiyyətə gəlirdi, onu zamanmı, şəraitmi gətirdi, yoxsa ətrafındakılar...? Çünki İsa Qəmbərlə Pənah Hüseynin Elçibəyin prezidentliyə namizədliyini təkidlə irəli sürməsini deyənlər də var...\n- Əvvəla Elçibəy çıxışında bunun səbəblərini göstərmişdi. Digər tərəfdən bu məsələni fərdlərə bağlamaq düzgün deyil. Əvvəla 1991-ci ilin 23 avqustunda Ayaz Mütəllibovun Moskvada qiyam etmiş QKÇP-çiləri dəstəkləməsi onun əleyhinə çevrildi, hakimiyyəti nüfuzdan düşüb dayaqlarını itirdi. İkincisi 1991-ci il 8 sentyabr prezident seçkilərini AXC boykot etdi, Naxçıvan Ali Məclisinin qərarı ilə Muxtar Respublikada seçkilər keçirilmədi. Rəqibi kimi çıxış edən Zərdüşt Əlizadə son anda namizədliyini geri götürdüyündən Mütəllibov alternativsiz seçkiyə getdi. Seçki günü AXC-nin Azadlıq meydanındakı mitinqinə seçkidən imtina edənlərin yüzminlərlə bildirişlərinin toplandığı çuvallar gətirilməsi və Naxçıvanın baykota qoşulması Mütəllibovun legitimliyini şübhə altına aldı. Belə zəif hakimiyyətin uzun sürməyəcəyi məlum idi. Xüsusilə 20 noyabr 1991-ci ildəki vertolyot qəzası (çox güman ki, bu, Rusiyanın təxribatıydı) nəticəsində Azərbaycanın dövlət rəhbərlərinin əksəriyyətinin həyatını itirəndən sonra hakimiyyətdə yaranan boşluğu nə Mütəllibov, nə də yeni komandası doldurub ölkəyə nəzarəti təmin edə bilmədi. 1992-ci ilin martın 6-da Mütəllibov istefa verəndən sonra isə ölkədə daha ciddi hakimiyyət boşluğu yarandı və şərtlər istər-istəməz AXC-nin bu boşluğu doldurmasının diqtə edirdi. Çünki siyasi səhnədə mütəşəkkil siyasi qüvvə kimi yalnız AXC qalmışdı. Ölkənin taleyinə məsuliyyət daşıyan təşkilat olaraq AXC bundan qaça bilməzdi və seçkilərə getməyə məcbur oldu. Baxmayaraq ki, AXC Mütəllibovun istefasından sonra ölkəni vəziyyətdən çıxarmaq üçün Milli Etimad Hökumətinin yaranması təklifini irəli sürsə də hakimiyyətdə olanlar bunu qəbul etmədi.\n- ARDI VAR...\n"Elçibəy, prezident, seçiləndə, dövlətin, yalnız, adı,, 156, əsgəri,, 10, milyon, rublu, vardı",


Ömrü uzadan - Günün Səsi Ömrü uzadan - Günün Səsi\nAlimlər insan həyatını uzatmağa kömək edən məhsulların adını açıqlayıb.\nGununsesi.info bu məhsulların siyahısını təqdim edir:\nZülal, Omeqa-3 və Omeqa-6 yağlı turşular və bir çox digər faydalı maddələrlə zəngin olan balıq uzunömürlülərin məhsulu sayılır. Balıq orqanizm tərəfindən çox asan mənimsənilir və orqanizmi yükləmir.\nMütəxəssislər həftədə ən azı 2 dəfə balıq yeməyi tövsiyə edirlər.\n– Paxlalılar (lobya, mərci, noxud)\nBu məhsulların müntəzəm istehlakı ürək-damar xəstəliklərinin riskini xeyli azaldır, bağırsaqların fəaliyyətinə müsbət təsir edir, orqanizmi ziyanlı maddələrdən (toksinlər, azad radikallar, ağır metalların duzları və s.) təmizləyir.\n– Qoz, fındıq, badam, araxıs\nBeyinin cavanlığını qoruyan, damarların sağlamlığına müsbət təsir edən qoz-fındıq insan ömrünü uzadan əsas məhsullardan biri sayılır.\n– Ədviyyatlar (çili, sarımsaq, darçın, zəncəfil və s.)\nMüxtəlif ədviyyatlardan tez-tez istifadə etmək sağlamlığa çox müsbət təsir edir. Ədviyyatlar mikrob və virus əleyhinə təsir edir, orqanizmdə iltihabları azaldır, xolesterinin səviyyəsini tənzimləyir, mübadilə proseslərini yaxşılaşdırır, xərçəng əleyhinə təsirə malikdir.\n– Qara şokolad\nAntioksidantlarla zəngin olan təbii qara şokolad damar və ürəyin sağlamlığını qoruyur, sinir sisteminə müsbət təsir edir, stresləri azaldır.\nMütəxəssislər sübut edir ki, qəhvənin gündəlik istehlakı “istənilən səbəblərə görə” ölüm riskinin azalmasına yardım edir.\nBuna əks-göstərişlər yoxdursa, gün ərzində 1-3 fincan qəhvə içmək olar.\nPrevious Tikinti şirkəti 35 min manatlıq ağac kəsdi\nNext Bu gün Bakıda və rayonlarda güclü külək əsəcək


BNA «Qarabağ» - «Atletiko» oyununda hansı tədbirləri görəcək? (AÇIQLAMA) » Qaynarinfo.az\nBNA «Qarabağ» - «Atletiko» oyununda hansı tədbirləri görəcək? (AÇIQLAMA)\nSentyabrın 27-də baş tutan "Qarabağ" - "Roma" matçından sonra minlərlə azarkeş yağış altında qaldı, kilometrlərlə yolu piyada getməyə məcbur oldular. Bəs oktyabrın 17-də baş tutuacaq "Qarabağ" - "Atletiko" matçında vəziyyət necə olacaq? Bakı Nəqliyat Agentliyi oyunla əlaqədar xəttə əlavə marşrutlar buraxacaqmı?\nBNA-nın mətbuat xidmətinin rəhbəri Mais Ağayev məsələ ilə bağlı "Qaynarinfo"ya açıqlama verib. O, BNA-nın yalnız nəqliyyatın normal fəaliyyətini təmin edəcəyini söyləyib:\n"Əlavə marşrut avtobuslarının xəttə buraxılması nəzərdə tutulmur. Hələlik onu deyə bilərəm ki, "Qarabağ" - "Atletiko" oyunu zamanı BNA yalnız nəqliyyatın normal fəaliyyətinin tənzimlənməsini təmin edəcək".\nQeyd edək ki, oktyabrın 18-də "Qarabağ” doğma meydanda Çempionlar Liqasının qrup mərhələsinin III turu çərçivəsində İspaniya "Atletiko”sunu qəbul edəcək. Matç Olimpiya Stadionunda keçiriləcək və saat 20.00-da başlayacaq.


Xına ağacı və xınanın müalicəvi əhəmiyyəti » Qadınlar.Co - Qadınlara Özəl Paylaşımlar\nXına ağacı və xınanın müalicəvi əhəmiyyəti\nAğlarot fəsiləsindən olan xına tropik ölkələrdə təbii və mədəni şəraitdə bitən çoxillik həmşəyaşıl bitkidir. Xına boyaq, bəzək və müalicə bitkisi kimi çox qədimdən məlumdur.\nHündürlüyü 1,5-2 bəzən isə 7 metrə çatan xına bitkisi 20-30 il yaşayır. Bitkinin birinci ildə verdiyi məhsul daha keyfiyyətli olur.\nİsti iqlim şəraitində xına bitkisi kol və ağac şəklində, mülayim iqlim şəraitində isə ot şəklində bitir. Çiçəklərinin rənginə görə xına ağ çiçəkli və qırmızı çicəklidir. Çiçəkləri qızılgül kimi ətirlidir, noxud boyda yumru meyvə gətirir və toxum bu meyvələrdən alınır. Ucu iti, yumurtavari yarpaqlarının uzunluğu 3-5 santimetr, eni 1,5-2 santimetrə çatır.\nTəbii şəraitdə xına Şimali Afrikanın, Ərəbistanın, Livanın, Pakistanın, İranın, Yəmənin, Somalinin, Şri-Lankanın, Hindistanın, Yaponiyanın, Floridanın, Kaliforniyanın tropik və subtropik iqlimə malik olan dağ ətəklərində bitir.\nAparılan təcrübələr göstərir ki, Azərbaycanda (Abşeron, Şirvan, Naxçıvan zonalarında) və Cənub-Şərqi Türkmənistanda, həmçinin Qara dəniz sahillərində geniş becərilə bilir. Alimlərimizdən əczaçılıq elmləri doktoru R.K. Əliyev xınanın bütün hissələrini, o cümlədən rəngləyici maddələrini təmiz kristal şəklində alaraq klinik sınaqdan keçirmiş və müəyyən etmişdir ki, xınadakı rəngləyici maddələr qüvvətli antiseptik xassəyə malikdir.\nAparılan kimyəvi analizlər göstərir ki, xına tozunda müxtəlif yağlar, sellüloz, azot, kül, pantizon, kitrə, antraqlikozidlər, rəngləyici maddələr, tannin maddələri, xlorofil, S və K vitaminləri vardır.\nEkstraksiya yolu ilə xınadan alınan xlorofilli maddədən ekzemanın və irinli yaraların mualicəsində geniş istifadə olunur. Rəngləyici kristalın suda 1 % -li, spirtdə isə 5 %-li məhlulundan irinli yaraların, xüsusilə follikulit xəstəliyinin müalicəsində istifadə olunur. Yaranın ətrafına və üstünə həmin məhluldan sürtdükdə 3-4 gündən sonra yara tamamilə sağalır. Şərq təbabətində xına tozundan sulu yaraları qurutmaq üçün səpmə dərmanı şəklində, sarılıq xəstəliyinin müalicəsində, mədə pozğunluğunda, qızılçada, göz xəstəliklərində, podaqraya qarşı dərman kimi istifadə olunur.\nHindistanda isə ciyər, dalaq, revmatizm, cüzam və çətin müalicə olunan dəri xəstəliklərini xına ilə müalicə edirlər. Xına boyaq, bəzək məqsədi ilə də istifadə edilən ən qədim bitkilərdəndir. Saçın, saqqalın boyanmasında, əl-ayaq dırnaqlarının bərkiməsində xına sınanmış bitkidir. Xınanın çicəklərindən müxtəlif ətirlər alınır. Xınalı sabundan və şampundan istifadə etdikdə saç parlaq şabalıdı rəngə çalır.скачать dle 11.3\nRazyana haqqında məlumat\nQuşəppəyi haqqında məlumat\nBaşı ağrıyanlar, DİQQƏT: ovcunuza töküb iyləsəniz...\n68 508 2


Ningbo Universiteti Nottingham Universitetinə qoşulan Lisey - NCUK\nNottingham Ningbo Çin Universitetinə bağlı Lisey\nNottingham Ningbo Universiteti (UNNCAHS) Universitetinə Təşkil edilən Lisey, Zhejiang əyalətində üst 5% orta məktəblər siyahısında olan müasir bir məktəbdir. Nottingham Ningbo Universiteti (UNNC) ilə strateji tərəfdaşlıq və Zhejiang Wanli Təhsil Qrupunun flaqmanı olan UNNCAHS, UNNC-in bilik və resurslarını beynəlxalq təhsil və İngilis dili tədrisinə təqdim edərək, AHS tələbələrini yüksək keyfiyyətli təhsil təcrübəsi ilə təmin edir.\nUNNCAHS saytına daxil olunSorğu göndərin\nAHS kiçik səviyyəli tədris və tələbə inkişafı üçün fərdi həll yolları olan bir tədris sistemi tətbiq edir. UNNCAHS kampusu, 105 kvadrat metrlik ümumi tikinti xərci olan 54,000 Mu ərazisini əhatə edir və gözəl bir mühitdə və birinci sinif smart təhsil qurğuları ilə təchiz olunmuşdur. Tam boarding üçün 856 tələbələri yerləşdirə bilər. Xaricdə oxumaq və təklif etməklə tələbələrimizi inkişaf etdirməkdə əvvəlki uğurlarımız olmuşdur Pre-IFY in Biznes və Mühəndislik Sentyabr 2019-dən, biz yüksək səviyyəli tələbələrimizi dünyanın dörd bir tərəfindəki ən yaxşı universitetlərə keçməyə hazırlaşırıq.\nUNNCAHS, müvəffəqiyyətli bir məktəbdir. Burada, tələbələrə qlobal dünyadakı problemləri etibarlı şəkildə və müvəffəqiyyətlə sınaqdan keçirərək, yerli dəyərləri sınamaq bacarırıq. Gələcək tələbələri bu maraqlı səfərimizi bizimlə birlikdə qəbul etməyi xoş gəlmisiniz.\nShanker Dutt Bhatt, Direktor müavini (Beynəlxalq yollar)\nNottingham Ningbo Universiteti Universitetinə bağlı Liseylə əlaqə saxlayın\nÜnvan: No.1188 Yangfan Yolu, Yinzhou, Ningbo, Zhejiang, Çin\nNottingham Ningbo Çin Universitetinə bağlı Liseyə sorğu göndərin


shahrzali | Tərxan Şahrzali\n20 yaş və 20 sentyabr\nshahrzali\tMaraqlilar, MY ALL POST\t)), 20, 20 yaş, 20yaş, ad gunu, birthday, tarkan, tarxan, tort\tBir şərh yazın\nBu günüm fərqli başladı. Ya yuxudan tez durmuşdum ya da yatmamışdım. Amma bilmədim hansı idi. Maraqlı ad günüm olmağını istəyirdim. Necə də olmasa da yubileyim-20 yaşım olurdu. Oldu, yaşım da, maraqlı ad günüm də. Facebookda təbriklər çox idi. Amma çalışdım ki, ayrı-ayrılıqda hamıya təşəkkürlər yazım. Ele bunları yazırdım, VVAAAAAUUUUU mən yenə həftənin fəalı olduğum xəbərini ireli.az da gördüm. Sevindim . Doğurdan da çox sevindim, çünki bayram-bayrama qarışmışdı. Həm ad günüm, həm İrəlidə yenə-2ci dəfə həftənin fəalı, həm də peşəm olan Neftçi günü idi. Onu da öyrəndim ki, mənim ilə eyni gündə anadan olmuş və tanıdığım daha 3 nəfər var imiş. Mən onları da təbrik edirəm 🙂\nBu ad günümdə fərqli olaraq iki tort kəsdim. Birini bütün İrəlidə tanıdığım insanlarla, birini də evdə ən yaxımlarım ilə. Onu da deyim hər iki tort əla dadırdı 😛\nshahrzali\tMY ALL POST\tAİLƏ, De-institusionalizasiya, internat, kimsəsiz uşaqlar, kimsəsizlər, korpələr evi, uşaq, uşaq evi\tBir şərh yazın\nAilə…. İnsan həyatında onu əvəz edən ikinci bir şey yoxdu. Amma onların ailəsi yoxdu. Günahsız uşaqlar , axı onların nə günahı var?! Onlar da bizim kimi bir uşaq, bir insandılar . Bizim kimi dünyaya gəlib və bizim kimi yaşamalıdırlar. Ailənin olmaması söz ilə deyiləcək dərəcədə asan deyil. Bir anlığa biz özümüzü onların yerinə qoyaq. Ana, ata deyərək kimə müraciət edərik? Problemlərimiz olanda kimdən yardım alarıq? Sevinclərimizi kim ilə paylaşarıq? Görəsən, bizlərə dayaq kim olar? 8 mart günü ANAM deyə kimi təbrik edərik? Bəli. Doğrudan da çətindi. Hələ sadəcə fikirləşmək belə çətindi.\nMən bir dəfə uşaq evində oldum. Ürəyim daxildə parça-parça oldu. Bu cür gözəl , Allahın bəxş etdiyi ən gözəl nemətlərdən biri övladlar atılarmı? Onların o simalarını gördüm. Simalarda sanki hər şey yazılmış kimi idi. Onlar güləndə daxildə ağlayırdı. Elə uşaqlar var idi ki, hey gülür, oynayırdı. Çünki onun hec nədən xəbəri yox idi. O körpə idi. Onlar ana, atalarının isti qucaqlarını görməmişdilər. Biz onları qucaqlayanda, öpəndə sanki göylərdə uçurdular və deyirdilər:\n– Bir də öp.\nBu sözləri eşidəndə ətim biz-biz oldu, gözüm doldu. Onda azda olsa bildim ki, o uşaqlar nə çəkir. Ordan çıxandan sonra heç yadımdan çıxmırdı, hey o uşağın səsi qulağımda idi.\nUşaq evi, körpələr evi, internat- bunların heç birini sevmirəm! Heç olmasınlar da ! Yalnız və yalnız AİLƏLƏR OLSUN!!!\n“WeBlog”da İsmayıllı havası\nshahrzali\tMY ALL POST\t11 sentyabr, 11.09, 11.09.2011, at, baki, baku, blog, Bloger, diyarşünastlıq, hava, Heydər Əliyev Mərkəzi, inanmırsan, inanırsan-inanmırsan, maraqli1, merkez, tarix, tarkan, telim, təlim, we, weblog, İreli, İsmayıllı\tBir şərh yazın\nBu gün mənim yadımda yaxşı qaldı . Çünki mən hələ İsmayıllıda olmamışdım. Oldum, özü də “WeBlog” ilə.\nBakıdan səhər saatlarında yola düşdük. Təxminən 3 saat yarım maraqlı, musiqili, sendviçli yoldan sonra İsmayıllıya çatdıq. İlk olduğumuz məkan Heyder Əliyev Mərkəzi oldu. Mərkəz çox maraqlı idi. Mənim orada ən çox xoşuma gələn gənc rəssamların əl işləri idi. Onların hər biri fərqli və qeyri-adi şəkillər çəkmişdi. Sonra H.Əliyev parkında və həmin parkda yerləşən “Tarix və Diyarşünastlıq” muzeyində olduq. Muzeydə İsmayıllının tarixi barədə məlumat verildi, təsadüfi qazıntılar nəticəsində tapılan saxsı qablar, qədim sikkələr, silahlar və s. görmək maraqlı idi.\nDaha sonra məkana, harada ki, günümüzün çox vaxtını keçirdiyimiz yerə gəldik. Yerin sağ tərəfi meşə, yam-yaşıl ağaclar və ağacların arasından sərin külək əsirdi. Sol tərəfdə balaca arx və bu arxın üzərində olan tərpənən, maraqlı bir körpü var idi. Hava da soyuq idi. Hamı avtobusdan düşəndə bu məkanı, havanı görüb sanki şokda idi. Bir az təbiəti seyr elədik.\nNəhayət o an gəldi… Açıq hava altında təlim başladı. Təlim, ekspertlər Əli Hacızadə və Hikmət Hüseynov tərəfindən “İnformasiya müharibəsi dövründə bloqlardan necə istifadə etməli?” mövzusunda keçirildi. Hamı diqqətlə qulaq asırdı. Çox maraqlı keçirdi. Maraqlı olmağı kənardan eşidilən müzakirələrdən hiss olunurdu. Niyə kənardan…….?! Mən o təlimi yalnız uzaqdan seyr etdim. Çünki təşkilatçılara kömək edirdim. Əlimdən gələn köməyi etməyə çalışdım. Hətta naharı hazırlayan Hüseynov Tələtə də kömək etdim.Təlim qurtardı. Təlimin maraqlı olması iştirakçıların simasından görünürdü.Hamı naharını etdi. Sonra meşədə gəzmədiyim yer qoymadım. Arada at da minməyə vaxt tapdım. Oyunlar oynadıq, müxtəlif fotolar çəkildi.\nBeləcə günün sonuna çatdıq. Artıq İsmayıllıdan ayrılmağın vaxtı gəldi . Çətin də olsa bunu etməliydik və etdik. Bizim qabaqda da maraqlı anlarımız var idi. Yolda gələndə kimlərsə bir az yuxuladı, kimlərsə yatdı. Sonra Bakıya çatana kimi “inanırsan-inanmırsan” oynadıq və o ki var güldük 🙂\nBu fərqli və maraqlı gün üçün İRƏLİ İB-ə, bütün təşkilatçılara və iştirakçılara çox sağ olun deyirəm. 11.09.2011\n25 MİLYON AVROYA YOX DEDİ.\nSentyabr 8, 2011\nshahrzali\tMY ALL POST, İdman\tAnji, carlos, eto, Joze, Joze Maurinyo, karlos, Manchester City, Marca, Maurinyo, real, real madrid\tBir şərh yazın\nİspaniyanın “Real” komandasının portuqaliyalı baş məşqçisi Joze Maurinyonun fantastik təklifləri rədd etdiyi üzə çıxıb.\nİspaniyanın “Marca” qəzetinin verdiyi məlumata görə, bu ilin martında milyarder Süleyman Kərimov sahibi olduğu Mahaçqalanın “Anji” klubuna rəhbərlik etməsi üçün Joze Maurinyoya 1 il üçün 25 milyon avro təklif edib. Ancaq “Real” klubundan getməyi düşünməyən Joze Maurinyo bu təklifi rədd edib, Roberto Karlos və Eto kimi futbolçuları transfer edən Süleyman Kərimov istəyinə çatmayıb.\n“Marca” qəzeti yazıb ki, İngiltərənin “Manchester City” klubu da Joze Maurinyo ilə danışıq aparıb. Ancaq portuqaliyalı mütəxəssis bu klubun 20 milyon avroluq təklifini də qəbul etməyib. Türkiyənin “Beşiktaş” klubunun prezidenti Yıldırım Dəmirörən isə Joze Maurinyoya istədiyi rəqəmi yazmasını təklif edib. Ancaq Joze Maurinyo bu fantastik təklif qarşılığında da “Beşiktaş”da çalışmaq istəməyib.\nİyul 7, 2011\nshahrzali\tMaraqlilar, MY ALL POST\tbilirdiniz, bilmek, en qisa doyus, ilk reklam, sual\tBir şərh yazın\nİlk reklam 1477-ci ildə İngiltərədə istehsal olunub.Bu,dua kitabinin reklami idi.\nTarixdə ən qısa müharibə 1896-ci il avqustun 27də Böyük Britaniya ilə Zanzibar arasında baş vermişdir. Bu müharibə 38 dəqiqə davam etmişdir.\nİnsan orqanizmində yaşayan bakteriyalar 2 kq təşkil edir.\nHəyatı boyu insanən hər barmağı 25 milyon dəfə əyilir.\nAçıq gözlə asqırmaq qeyri-mümkündür.\nİnsan ağzında 40 000 bakteriya var.\nBurun insanın bütün ömrü boyu inkişaf edir.\nİri dəniz xərçəngi olan omarın qanı mavi rəngdədir.\nMilçəklərin beş gözü vardır.\nDelfinlər bir gözü açıq yatır.\n“Qızıl Qrand Pri”\nshahrzali\tMY ALL POST, İdman\t2011 qrand pri, baku, golden grand prix, grand prix, guleş, Heydər Əliyevin xatirəsinə həsr olunmuş beynəlxalq “Qızıl Qran Pri”, idman, memorial heydar aliyev final golden grand prix, qizil qrand pri baku, qrand pri\tBir şərh yazın\nGüləşçilərimiz ümummilli lider Heydər Əliyevin xatirəsinə həsr olunmuş beynəlxalq “Qızıl Qran Pri” turnirinə hazırlıqlarını davam etdirirlər. Kişi pəhlavanlarımızla yanaşı, qadın idmançılarımız da medallara iddialıdırlar. Azərbaycan Güləş Federasiyasının yeni idman zalında məşqlərini davam etdirən qadınlardan ibarət seçmə komandamızın üzvləri “Qızıl Qran Pri” turnirinə səylə hazırlaşırlar. Əcnəbi idmançılarla birgə təşkil olunan təlim-məşq prossesində Rusiya və Böyük Britaniyadan 1, Bolqarıstnadan 2, Yaponiyadan isə 5 güləşçi iştirak edir. Komandamızın lideri Mariya Stadnik “Qızıl Qran Pri” turnirinə hazırlığın yüksək səviyyədə keçdiyini bildirdi. Turnirdə iştirak edəcək heyət tam müəyyənləşdirilməsə də məşqçilərin yarışda Mariya Stadnik, Anjela Doroqan, Yuliya Ratkeviç, Olesya Zamula, Gözəl Zutova, Anna Belyayeva, Nadya Sementsova, Natalya Palamarçuk, Zümrüd QurbanHacıyeva və Dina İvanovaya güvənəcəyi gözlənilir. Zədə səbəbindən uzun müddət yarışlardan kənar qalan Sona Əhmədlinin iştirakı isə sual altındadır. Yetirmələrinin hazırlığını qənaətbəxş hesab edən seçmə komandanın baş məşqçi Rövşən Umudov güləşçilərimizin turnirdə uğurlu nəticə qazanacaqlarına inandığını dedi. Qeyd edək ki, iyulun 8-dən 10-dək Heydər Əliyev adına İdman Konsert Kompleksində keçiriləcək “Qızıl Qran Pri” turnirində 34 ölkədən 400-ə yaxın idmançı qüvvəsini sınayacaq. Yarış “İdman Azərbaycan” telekanalında canlı yayımlanacaq.\nHərbi paradda Azərbaycanın Rusiyadan aldığı “S-300” zenit-raket kompleksi də nümayiş olunacaq\nshahrzali\tMY ALL POST\tBir şərh yazın\nSilahlı Qüvvələr Günü münasibətilə keçiriləcək hərbi paradda Azərbaycan Ordusunun arsenalındakı ən son model silah və texnikalar nümayiş olunacaq. Gün.Az-ın APA-ya istinadən verdiyi xəbərə əsasən, paradda ilk dəfə olaraq Azərbaycanın Rusiyadan aldığı “S-300” zenit-raket kompleksi də nümayiş olunacaq.\n“S-300 PMU2” «Favorit» tipli (NATO kod adı “SA-20b” və ya “Gargoyle b”) bu zenit-raket kompleksi «Azadlıq» meydanında tribuna önündən keçəcək. Daha çox\n2. 291 hits


Sələmçilər şəbəkəsində yeni adlar açıqlandı-FOTO - Qafqaz Xəbər Agentliyi - qafqaznews.az\nİsmayıl Ömərov mərhum qardaşının obyektlərini Fatma Yolçiyevadan ala bilməyib?\nBu yaxınlarda Qafqaznews.az saytında Fatma Yolçiyeva adlı sələmçi qadın və onun qurduğu şəbəkə barədə silsilə yazılar dərc olundu. Sudef Məcidov və Nadir Zeynalovun şikayətləndiyi, sələmə pul verərək əmlaklarını mənimsəməkdə günahlandırdığı Fatma Yolçiyevanın iş mexanizmi ilə bağlı araşdırmalar zamanı şəxsən özünün etirafları olan videoları da təqdim etmişdik. Qafqaznews.az-da yayımlanan videolardan belə nəticə hasil olur ki, bu qadın sözün əsl mənasında sələmçidir və həm də, bu oyunda tək deyil. O, müxtəlif instansiyalara r üşvət verdiyini etiraf edir, başqalarının pulu ilə “hərəkət etdiyini” deyərək, arxasında “görünməyən qüvvələrin” durduğuna işarə edir… Eyni zamanda, çox arxayındır. Vətəndaş hara şikayət etsə də, ona batan olmaz. Onun qurbanları sırasında İTV-nin sabiq rəhbəri İsmayıl Ömərovun qardaşı, mərhum Ələsgər Ömərovun da adı hallanır ki, o haqda da ən yaxın günlərdə Qafqaznews.az-da ətraflı məlumat dərc olunacaq.\nBu yaxınlarda Qafqaz Xəbər Agentliyinə Cəlilabad sakini Nadir Zeynalov müraciət edib və obyektinin sələm fırıldağı ilə ələ keçirildiyini bildirib. Mayın 14-də Kafkaznews.az saytında “Sələmçi qadın cinayətkar şəbəkə yaradıb?”başlıqlı yazıda N.Zeynalovun şikayətini dərc etmişdik. N.Zeynalov F.Yolçiyevanın ona 10 min manat faizə pul ver ərək obyektini “20 min manata alqı-satqı” kimi rəsmiləşdirməsini, indi isə obyekti qaytarmaq üçün 55 min manat tələb etdiyini bildirib. Zeynalov Nadir Hüseyn oğlundan savayı, redaksiyamıza iş adamı Sudef Məcidov müraciət etdi. O da F.Yolçiyeva tərəfindən sələm qurbanına çevrildiyini və Hüseynbala Əliyev 15 ünvanındakı obyektinin “girov” adıyla mənimsənildiyini bildirib. Sudef Məcidov redaksiyamıza Fatma Yolçiyeva ilə söhbətinin videosunu təqdim edib. Həmin videogörüntülərdə F.Yolçiyeva etiraf edir ki, həqiqətən də Sudef Məcidova sələmə pul verib, sonra obyekti öz adına keçirib. Fatma Yolçiyevaya bu işlərdə komək edənlərin də adları açıqlanıb.\nBir müddət əvvəl Fatma Yolçiyevaya yardım edən İradə Vəliyeva barədə yazı dərc etmişdik, hətta bizim redaksiyaya təqdim olunan videoda İradə Vəliyeva etiraf edir ki, o Fatma Yoçiyeva ilə əlbir olaraq Südef Məcidova Fatma Yoçiyeva tərəfindən verilən 200 min manatdan 30 min manatı şapka şəklində götürüləndə, o həmin puldan 10 min manat götürərək üç yerə bölüb. Yəni İradə Vəliyeva da bu işdə tək olmayıb. 10 min manat pulu “göygöz oğlan” deyə xatırladığı Vasif və Sima adlı bir xanımın arasında qazanc kimi bölüşüblər.\nİyunun 13-də isə şikayətçi vətəndaş Sudef Məcidov tərəfindən redaksiyamıza yeni məlumatlar daxil olub. Sudef Məcidov bildirib ki, Fatma Yolçiyeva ilk dəfə onların evlərinə gələndə onu “Gelandewagen” markalı avtomobildə oğlu gətirib. Sual yaranır ki, F.Yolçiyevanın heç bir yerdə işləməyən oğlu 280 minlik avtomobilə hansı pullarla sahib olub? Yəni Fatma Yolçiyevanın oğlu Yolçiyev Ramil Şərif oğlu ona bu işlərdə yardımçı olur.\nBundan başqa Sudef Məcidov bildirb ki, yeni həbsdən azad olunan, özünü “Balakənli R amil” kimi təqdim edən Qafarov Ramil Vasif oğlu adlı şəxs Fatma Yolçiyevanı bir neçə il əvvəl İsmayıl Ömərovun qardaşı Ələsgər Ömərovla tanış edib. S.Məcidovun sözlərinə görə, F.Yolçiyeva həmin şəxs vasitəsilə ona dialoq təklif edib və Ramil Qafarov bildirib ki, “Fatma deyir, 300-400 min sənə verək, mətbuatdakı yazıları dayandır”. Əldə etdiyimiz məlumata görə, sabiq İTV rəhbəri İsmayıl Ömərov vaxtilə mərhum qardaşı Ələsgər Ömərova məxsus olan, lakin sonradan sələmçi Fatma Yolçiyeva tərəfindən mənimsənilən əmlakların bir çoxunu geri qaytara bilməyib. Bir sözlə bu məsələyə qayıtmağımızda məqsəd odur ki, bir daha məsələni hüquq mühafizə orqanlarının diqqətinə çatdıraq və bu məsələyə hüquqi qiymət verilməsi üçün, əlimizdə olan faktları bir daha xatırladaq. Fatma Yolçiyevanın dəstəsinin üzvləri bir-bir ifşa olunur. Araşdırmamız davam edir, bizi izləyin.\nƏləsgər Ömərov Fatma Yolçiyeva Nadir Zeynalov Qafqaz Xəbər Agentliyi Qafqaznews.az Ramin Nəbiyev Sudef Məcidov Yolçiyev Ramil